udstødningsrøret | CHEFERNE I FELTEN\nJesus og pusilla\nPublished 10. oktober 2021\tSet & sket 2 Comments\nFredag 1. oktober om formiddagen lettede HKR, AEC og undertegnede anker fra Sjælland og kørte mod Vester Vedsted. I dagene op til weekenden havde jeg med en vis nervøsitet set på tidevandstabellen for Mandø. Om onsdagen og torsdagen så det ikke ud til, at vandstanden ville komme under +50 cm fredag eftermiddag, men heldigvis fik vi mulighed for at joine en pensionistklub fra Thy, der skulle køre fra Vester Vedsted til Mandø i Mandøbussen kl. 14. Så weekendens første vase kunne nulstilles, før vi nåede øen.\nDer er altid plads til tre til…\nAEC, HKR og en pensionist fra Thy ordner verdenssituationen\nHøj søgang på Låningsvejen\nDer var ikke tikket mange meldinger ind fra øen i løbet af fredagen – nok pga. meget vind og regn, og det lod til, at en siddende skovhornugle havde været dagens bedste fugl. Der blev tørfikset om yanks og sibes om aftenen på Mandø B&B sammen med de ca. 15 andre birdere, der var ankommet dagen før. MKP havde – som en anden Jesus – trodset Vadehavet og kørt over Låningsvejen ved 16-tiden.\nLørdag morgen var vinden løjet, der var lidt skyer og ingen nedbør. Det var temmelig lunt og giftigt. AEC og jeg startede på forlandet vest for byen, hvor bedste fugle var en tornsanger og to mosehornugler. Desuden rastede en broget fluesnapper i en have langs Klitvej. Herfra gik det ned til sydøen langs bydiget, hvor højdepunkterne var en flok på 40 islandske store kobbersnepper, der trak syd over øen; flokken var set 1 time og 4 minutter tidligere trække forbi Blåvands Huk, og en hvidbrynet, der kaldte på bydiget ud for Søndervej. Vi bryggede lidt på en skov/taigapiber, der fløj over os ved digegraven i syd på vej tilbage til byen. Halve taigapibere var årets tema med ca. fem fund. Desværre viste spektogrammet, at det var en skovpiber. Efter et par frokostmadder på værelset var det tilbage i felten. Det var begyndt at dryppe lidt, så vi tog bilen og tjekkede markerne langs Annelbankevej. Derefter kørte vi rundt langs norddiget, hvor højdepunkterne var en 1K duehøg og en grans humes-krattet… Vi fortsatte langs østsiden af øen, hvor vi så en flok på fire bynkefugle og ned til bydiget, hvor vi bryggede på en hæs grans.\nTornsanger, Mandø, 2/10 2021\nBroget fluesnapper 1K, Mandø, 2/10 2021\nIslandske store kobbersnepper, Mandø, 2/10 2021\nRødstjert, Mandø, 2/10 2021\nSidste skud i bøssen blev byen, hvor vi på Østre Toftevej mødte AES, CBN og JAE. Vi begyndte at forstå, hvorfor der ikke bliver fundet hits, når topbirdere leder efter slørugler i lader, for der findes da ikke sjældne fugle i bygninger. Mens vi vendte dagens bedrifter, kom der først en sanger flyvende og dernæst endnu en mindre fugl. “Værling” sagde AEC, og jeg tænkte, at den virkede temmelig lille. Og ganske rigtigt – foran os sad en fin dværgværling. Fuglen sås af flere tililende birdere. Om aftenen var der tre-retters menu og fuglequiz ved JAHC, som THH vandt, mens jeg kom på en andenplads… Der skal strammes op!\nDværgværling, Mandø, 2/10 2021\nSøndag morgen var vinden taget til, og der var en del regn i luften, så det var op ad bakke… Efter en kort rundtur i byen, hvor en rødstjert var bedste fugl, rykkede vi teltpælene op ved 9-tiden og kørte østpå.\nPublished 25. september 2021\tSet & sket Leave a Comment\nEt besøg i kuhlszonens epicenter – Børstrup Hage – fredag 24/9 blev et absolut godkendt et af slagsen, selvom der ikke sås kuhls – heller ikke mulige og 80%’ere. Allerede kl. 7.08 blev en hvidnæbbet lom set trække forbi, men den var long gone, da jeg ankom ved 7.45-tiden. Det vælter med suler, og kl. 7.50 kommer en sodfarvet trækkende på mellemdistancen. En fed fugl, og den første jeg har set i flere år.\nSå var obsen allerede godkendt… Kl. 8.57 kommer en almindelig skråpe pludselig ind i tuben. Den er et pænt stykke ude, men bevæger sig ind mod obsposten og ses super godt, da den passerer mod vest. Endnu en almindelig (eller er det den samme?) ses af andre 9.08.\nFra Gilleleje Havn kommer der ved 10-tiden besked om en trækkende 1K sorthovedet måge, og ca. ti minutter senere trækker den forbi i brændingen. Hermed første obs af arten i Gilleleje i år; en søgning på arten i DOFbasen viser, at den siden 2010 er set i Gilleleje i årene 2010, 2012, 2015, 2016 og 2020.\nEn halvtidlig snespurv, ca. 3 (u)almindelige kjover og to indtrækkende dværgfalke er også værd at nævne.\nGad vide om de nye super-skoper er medvirkende til en nedgang i meldinger på mulige og umulige kuhls på lokaliteten? Eller er det mon chefernes fortjeneste?\nAlmindelig skråpe, Gilleleje, 24/9 2021. Endnu et præmieskud.\nSorthovedet måge 1K, Gilleleje, 24/9 2021\nNej tak til campering og kuhls. MKH anno 2009.\nPublished 15. august 2021\tSet & sket Leave a Comment\n23. juli 2021 blev en stribet ryle 2K+ fundet i Klydesøen af KBL. D. 27. kunne jeg komme af sted på en lille tur, og valget faldt på Klydesøen. Vel ankommet om morgenen startede jeg ved sydtårnet, hvor den stribede ryle var set d. 26. Der var masser af vadefugle, heriblandt fem(!) kærløbere, men den stribede ryle kunne jeg ikke finde. Der var også mange vadere langs nordenden af Sydmøllevej, og da jeg var på cykel tænkte jeg, at den stribede nok stod et eller andet sted ved Sydmøllevej… Efter en hurtig cykeltur gennem Pinseskoven tog det ikke mange minutter at lokalisere en stribet ryle vest for Sydmøllevej nær skjulet. Fuglen sås fint i teleskop, mens den fouragerede nær ryler og brushøns.\nEfter en halv times tid cyklede jeg tilbage mod sydtårnet, hvor jeg mødte en birder, der til min overraskelse fortalte, at han havde set den stribede ryle lige neden for sydtårnet, hvor fuglen havde stået i går. Jeg var en smule skeptisk, men den var god nok. Da jeg smækkede skopet op, gik der stadig en fin stribet ryle ved sydtårnet. Jeg tænkte, at det da var sjovt, at den lige skulle vælge at flyve fra Sydmøllevej til Sydtårnet, mens jeg skiftede lokalitet.\nSamme eftermiddag blev det konstateret, at der var to(!) stribede ryler på lokaliteten, da AOWN så en fugl ved Sydmøllevej, mens en fugl kunne ses af SKR ved sydtårnet. Begge fugle sås på lokaliteten frem til 3/8 – for det meste hver for sig – men 2/8 sås de gående sammen. Det er første gang, at to stribede ryler er set sammen på Sjælland, selvom de to fugle nok skal betragtes som to fund, da de d. 27/7, da to fugle blev konstateret, gik hver for sig.\nStørste flok i DK er en flok på 3 1K-fugle, som rastede i Ulvedybet i perioden 14-20/9 2003. Desuden er der set to fugle sammen på Harboøre Tange 11/6 1992, Sneum 23-26/5 2004, Tipperne 4-6/7 2006 og igen på Tipperne 16/6 2011.\nStribet ryle, Sydmøllevej, Vestamager, 27/7 2021\nStribet ryle, sydtårnet, Vestamager, 27/7 2021\nHvidøjet and med taffelænder, Damhussøen, 30/7 2021. Tredje sommer, fuglen ses på lokaliteteten. Da fuglen baskede med vingerne kunne det ses, at den var i kraftig svingfjersfældning, og den kunne næppe flyve.\nRødhovedet and han med rapænder, Hejrede Sø, 3/8 2021. Tre fugle sås på lokaliteten\nTirsdag d. 9. august blev en 1K damklire fundet ved Nivå Bugt af vistnok(?) Klaus Kesby. Fuglen var meget publikumsvenlig og sås ofte sammen med bl.a. hvidklire og tinksmed. Den sås frem til 12/8 og – temmelig overraskende – igen 15/8. Damklire var SU-art til og med 2006, da der var gjort ca. 80 fund af 90 fugle. På trods af at arten ikke længere er SU-art, der det stadig en sjælden fugl. Og arten giver ofte problemer for de danske birdere, da især hvidklire ofte forveksles med damklire. I 2021 har der, foruden Nivå-fuglen, været tre obs af arten; trk. Rørvig 2/5 (lydoptaget), Ulvedybet 4-5/5 (foto) og Fanø Strand 7/8.\nDamklire 1K og mudderklire, Nivå, 10/8 2021\nPublished 6. juli 2021\tSet & sket Leave a Comment\nHer følger lidt fotos fra lokalområdet i det sene forår og sommer. Højdepunkterne på Vestamager var et par stylteløbere, der fik tre unger ved Villahøj Sø, samt en syngende buskrørsanger for enden af Frieslandsvej, der blev fundet 23/6 af SKR. Busken var meget samarbejdsvillig ved et besøg 28/6 og sat frit eksponeret på et trådhegn, mens den sang.\nStylteløber har ynglet enkelte gange i landet. I 1994 gjorde et par yngleforsøg på Tipperne i perioden 19/5-3/6, men der kom ikke unger på vingerne. Så var der mere held i sprøjten i 2013, hvor et par i Lille Vildmose fik tre unger, mens et par ved Nygård Sø, Rørvig, fik fire unger. Foruden parret ved Villahøj Sø ynglede et par også ved Fladstrand, Næstved, i år, som fik to til tre unger.\nDet nye opfyldningsområde på Stubben er pissegiftigt, men forhåbninger om en korttået lærke eller en kaspisk præstekrave i det sene forår kunne desværre ikke indfries.\nHættemåger, dværgmåge 2K, rapand, blishøns og stylteløber, Villahøj Sø, 31/5 2021\nDværgterne, Stubben, 1/6 2021. Et par holdt til på lokaliteten i slutningen af maj, men der kom vist ikke unger på vingerne.\nLille præstekrave, Stubben, 1/6 2021\nSildemåge ad., Stubben, 1/6 2021\nStenpikkere 1K, Stubben, 22/6 2021. Bortset fra 2020, hvor der i DOFbasen ikke er registreringer om yngel, har arten ynglet hvert år på lokaliteten siden i hvert fald 2015.\nBuskrørsanger, Frieslandsvej, 28/6 2021\nMandarinand, Klydesøen, 28/6 2021. Fuglen blev oprindelig fundet på Kongelundsengene 16/6. Her sås den frem til 26/6. Dagen efter lå den i Hejresøen, og 28/6 kom den flyvende over Sydmøllevej, da jeg sad og obsede på diget. Fuglen var stadig på plads i Klydesøen 30/6. Ifølge DOFbasen er det første fund af mandarinand i Klydesøen…\nKrumnæbbede – og almindelige ryler, Klydesøen, 1/7 2021\nSølvhejre med grågæs, Klydesøen, 1/7 2021\nDen dyre periode\nPublished 8. juni 2021\tSet & sket Leave a Comment\nSlutningen af maj og starten af juni er rød zone. Forårets bedste periode for hits. Inden afgang til Skagen nåede jeg ud på Stubben og se odinshanen i behageligt selskab med en kærløber 20/5. Hermed endnu en ny art for Stubben – eller var det? 31. maj mødte jeg ABÜ ved Klydesøen, og vi talte om vaderne på Stubben. Han fortalte, at han (vistnok samme dag, som der lå odinshane i Sortedamssøen – 19/9 2012) havde haft en trækkende fugl på Stubben, som havde smidt sig i en af søerne! Men selvom årets odins altså ikke var ny art for Stubben, var kærløber og odins næsten Københavns Kommunes svar på Chrø-doublen – ja, også kun næsten.\nKærløber og odinshane, Stubben, 20/5 2021\nI år lå besøget i Skagen i perioden 22.-27. maj. En kold omgang, hvor højdepunktet blev en flok på ca. syv spækhuggere, der sås fra Grenen (og Nordstrand) ved 5.30-tiden om morgenen 23/5. Tjek JAE’s video af dyrene her. Det var første gang, jeg så spækhugger i DK. I år er der ifølge DOFbasen rapporteret spækhugger i Skagen på hele otte datoer(!), hvilket er rekord. Den bedste fugl under opholdet i Skagen missede jeg desværre, da jeg smurte madpakke ved 5.15-tiden 23/5, da en hætteværling han – fundet af JAE – sås i et par minutter på Sylviastien. Selvom det var koldt, var der alligevel gode fugle at kigge på hver dag, men – som så mange gange før – manglede MEGA-hittet. Blandt højdepunkterne kan bl.a. nævnes rødstrubet piber (klik her for lydoptagelse) og bjerglærke 22/5, toplærke set på flere datoer, drosselrørsanger syng. ved Sandormsporet 24/5, aftenfalk hun på Storsig 25/5, hvidnæbbet lom 3K+ trækkende øst 26/5 og syng. lille flue 27/5.\nMorgenobsen foregik enten fra Jyllands- eller Verdens Ende. Folk stod på flere forskellige obsposter på Grenen end tidligere år, hvilket nok giver flere fugle. De fleste eftermiddage luskede jeg ved Højen Fyr, men højdepunkterne var blot den lokale sortbynk og rødrygget tornskade.\nBjerglærke, Grenen, 22/5 2021\nHavterne ad. med fjordterner og splitterne, Grenen, 23/5 2021. Bemærk de korte ben.\nIslom ad., Grenen, 23/5 2021\nGrenen blev endestation for denne sangdrossel…\nSortstrubet bynkefugl han, Højen Fyr, 23/5 2021. Fuglen havde temmelig lidt orange farve på brystet.\nPirol hunfarvet, Grenen, 25/5 2021. En Skagen-klassiker\nToplærke, Grenen, 26/5 2021. Fuglen var oprindelig fundet 13/5. Ifølge DOFbasen er arten siden 2000 registreret i følgende årstal: 2000, 2001, 2003, 2005, 2006, 2009, 2010, 2012, 2013, 2015, 2019 og 2020. Mon ikke det er fugle fra Østeuropa på forlænget træk?\nLærkefalk, Grenen, 27/5 2021. Få fugle sås i perioden, men i forbindelse med østenvind og varme i starten af juni sås hele 38 trk. 3/6 ifølge DOFbasen.\nEn sejler og manglende tapas\nPublished 19. maj 2021\tSet & sket Leave a Comment\nMaj har indtil videre været en kold en af slagsen, men mandag d. 17. maj kom en brandvarm melding fra Vest Stadil Fjord: tornhalesejler kortvartigt rastende og derefter trækkende nord set af SEP og JB. En hård melding – og måske årets fugl i DK. Selvom vinterens prærietrane var landets andet fund, mens sejleren er tredje, er der lidt mere stil over sejleren. De to tidligere fund drejer sig om en – ligeledes kortvarigt rastende fugl – ved Juvre, Rømø, 21. oktober 2012 set af OZG samt en nordtrækkende fugl ved Grønhøj Strand, Nordjylland, 28. juli 2019 set af FRO. Utroligt, at der har været tre fund af arten i DK i løbet af blot ti år. I samme periode har der ifølge Tarsiger.com blot været 2-3 andre fund i Europa(!) – på Ydre Hebrider, Skotland, i juni 2013 og juni 2017 samt et fund i Island i oktober 2016 (er det godkendt?).\nMen lidt har også ret. Så her følger lidt fotos fra København og omegn. 10. maj var der pænt med småfugle på Stubben, hvor højdepunktet var en hunfarvet yarrellii på den nye opfyldning. Desuden en skovsanger ved fiskerihavnen og mindst fire temmincksryler. Det er nok ikke muligt helt at udelukke en hybrid mellem alba og yarellii, men Stubben-fuglens mørke ryg, mørke overgump, brede hvide vingebånd samt brede, mørke flanke passer med yarrellii. Jeg skrev med Peter Adriaens, der har skrevet følgende artikel om bestemmelse af alba og yarrellii. Han skrev om Stubben-vipstjerten:\n“this looks like a good, female yarrellii.\nI don’t think it is possible to age it with certainty, but the plumage looks adult-like to me.\nSkovsanger, Stubben, 10/5 2021\nGul vipstjert han, Stubben, 10/5 2021\nTemmincksryler, Stubben, 10/5 2021\nSortrygget hvid vipstjert 2K han/hun, Stubben, 10/5 2021. Video: IBJ\n15. maj var der afgang til Møn med IBJ og AEC. Næsen var sat op efter tapas fra Middelhavet, men de lave temperaturer betød et temmelig magert udbytte. Det blev ved årstidens frugter, hvor højdepunktet var en syngende drosselrørsanger ved Klintholm, som havde været på lokaliteten siden 12. maj. Desuden sås to brogede fluesnappere i Busene Have, sort glente over Høvblege, fiskeørn ved Klintholm og et par trækkende hvepsevåger ved Spejlsby. Der sad også nattergale og gulbuge hist og her samt en enkelt grå fluesnapper ved Klintholm, men ingen rødryggede tornskader kunne støves op.\nBroget fluesnapper hun, Busene Have, Møn, 15/5 2021\nDrosselrørsanger, Klintholm, 15/5 2021\nSort glente, Høvblege, 15/5 2021\nDagen efter, 16. maj, lød jungletrommerne fra Stubben: to rastende kærløbere på den nye opfyldning. Efter huslige pligter var det af sted med ankomst ved 20.30-tiden, hvor der nu rastede tre kærløbere samt 23 temmincksryler, som kunne nydes på kort afstand. En hård kommuneart. I DOFbasen er de eneste andre fund fra kommunen fem på Amager Fælled 22. juli 1943 samt en ved Sjællandsbroen 17. maj 1961.\nKærløbere, Stubben, 16/5 2021\nDværgmåge 3K, hullet i Ishøj, 17/5 2021. Bemærk den adult-lignende dragt, men med ufuldstændig hætte og enkelte sort markeringer i hånden.\nHærfugl i kommunen\nPublished 13. maj 2021\tSet & sket Leave a Comment\nVi spoler tiden 25 år tilbage. 22. april 1996 er der aftenskole om feltornitologi på Duevej, Frederiksberg, ved KMO. Aftenskolen starter kl. 19.30, men ved ankomst beslutter deltagerne og KMO at droppe skrivebordsornitologien og cykle ud til Vanløse, hvor en hærfugl har rastet siden 21. april. Vi går lidt rundt i området og pludselig ses hærfuglen flyve over en boligkarré af birdere, der går få skridt foran mig. Jeg misser fuglen med 10 sekunder. På det tidspunkt har jeg kun set en hærfugl i DK, så den sved lidt, men heldigvis tænkte jeg ikke på kommunearter den gang!\nEn søgning på DOFbasen viser, at der siden 1996 og frem til 2020 er indtastet tre yderligere hærfugle fra Københavns Kommune. Det drejer sig om en kortvarigt rastende fugl på Amager Fælled 3. maj 2017, en forbiflyvende set ud af et vindue ved Universitetsparken 30. april 2018 og en fugl i Gyngemosen nær Søborg 20/4 2019. Men der er faktisk set endnu en i kommunen i nævnte periode. En hærfugl rastede i Kystagerparken i Hvidovre Kommune 11.-14. november 2004, men denne fugl sås af JTS over Damhusåen Renseanlæg, som ligger på den anden side af Harrestrup Å – i Københavns Kommune.\nHærfugl, Kystagerparken, Hvidovre, november 2004. En god art i Hvidovre Kommune!\n3. maj 2021 ved 15.30-tiden kigger jeg i DOFbasen og ser til min overraskelse, at der er indtastet en hærfugl fra en haveforening ved Christianshavns Voldgrav ved Kløvermarken. Jeg sender en sms til IBJ, der er hurtigt ude af vagten for at eftersøge dyret. IBJ genfinder den kl. 17.01 på en lille legeplads i haveforeningen, hvor den ses i ca. et minut. Sagen er klar. Jeg rykker. Fuglen ses igen ca. 17.22 af bl.a. JSP, men da jeg ankommer ved 17.30-tiden, er sporet koldt. Ca. 30 birdere leder efter fuglen i de små haver, og ca. 18.15 ses fuglen flyve langs kanalen. Jeg løber mod gerningsstedet, og pludselig kommer hærfuglen flyvende. Endelig. Efter at dyppet arten for 25 år siden, kan den endelig bogføres i kommunen. Fuglen ses yderligere et par gange frem til ved 19-tiden.\nPublished 29. april 2021\tSet & sket Leave a Comment\nEt besøg på Stubben søndag 25/4 2021 gav en rastende enkeltbekkasin på den nye opfyldning. Lokaliteten er super giftig, og vi regner med ørkendompap og mindst tre arter stenpikkere i løbet af 2021.\nBekkasinen rastede langs en lille grøft i områdets SV-lige del. Lokaliteten husede også enkeltbekkasin på fire datoer i januar og februar ifølge DOFbasen. Desværre kunne jeg ikke finde den syngende lapværling, som var fundet dagen før og som sås senere samme dag, som jeg besøgte lokaliteten. Syngende lapværling er et hit i DK… Hvornår har der mon sidst været syngende lapværling i DK?\nEllers rastede bl.a. syv løvsangere, tre hvidklirer, to små præstekraver og en svaleklire.\nEnkeltbekkasin, Stubben, 25/4 2021\nHøjdepunktet på en tur til Selsø Sø mandag 26/4 var et par sorthovede måger, som rastede i hættemågekolonien på den lille ø ud for Selsø Kirke. Fuglene var oprindelig fundet af SEK 19/4. Fuglene var svære at se. Efter længere tids tjek stod hannen(?) godt skjult i vegetationen. Den lettede, og efter ca. 15 minutter stod den igen det samme sted i kolonien, og nu kunne en anden sorthovedet måge (hunnen?) akkurat skimtes, som lå og trykkede i vegetationen, så det kun var den øverste det af hovedet, som var synligt.\nSorthovedet måge (han?) med hættemåger og grågås, Selsø Sø, 26/4 2021\nAllllllbert på Nordkysten\nPublished 23. april 2021\tSet & sket Leave a Comment\nEfter der var set sortbrynet albatros off Grenen lørdag d. 17. april 2021 af ASF og ROC og ud for Hönö, Göteborg, onsdag d. 21. april havde optimistiske sjæle spået, at den ville blive set på Sjællands nordkyst i forbindelse med hård NV-vind dagen efter. Det er ikke første – eller sidste – gang, at der er forhåbninger om, at en sjælden havfugl på den svenske vestkyst bliver set i Nordsjælland. Oftest bliver drømmene ikke til virkelighed. Men torsdag 22. april skete det. Kl. 11.15 genfinder Christian Glahder albatrossen ud for Gilleleje kl. 11.04, da den kommer trækkende fra øst mod NV ca. 2 km ud for obsposten ved Børstrup Hage.\nFuglen ses nu frem til 11.18, da den forsvinder mod NV, men genopdages fra obsposten ca. 12.25, og fra 12.45 raster den ud for Gilleleje på en afstand af ca. 5 km. Fuglen flyver rundt med suler, og at dømme efter meldinger på babyalarm var dyret stationær. Kunne den mon twitches?\nEfter hjemlige gøremål satte jeg kursen nordpå ved 15.15-tiden. Jeg var noget i tvivl om, hvor jeg skulle køre hen, da fuglen både var rapporteret fra Rågeleje, Tinkerup og Gilleleje. Ved Hillerød fik jeg Mads Herbøl i røret, der så fuglen fra Tinkerup, og da turen herop er lidt kortere end til Gilleleje, samt risikoen for, at fuglen ville trække mod vest, tænkte jeg, at det var den bedste mulighed. Jeg nåede op til græsarealet ved Tinkerup ca. 16.15, og efter et par minutter genfandt MH dyret på ca. 5 km’s afstand. Efter kort tid kom dyret også ind i min tube, og nu kunne den ses på stor afstand (5 km?), men i fint lys, mens den fløj frem og tilbage blandt suler. Den var meget stor, lang- og smalvinget, men bortset fra sort ryg og sorte vingeoversider samt hvidt hoved og overgump mod mørkere halespids kunne ingen dragtkendetegn ses. Men fed – det var den!\nFoto af dagens fugl kan ses her, her og her.\nCL joinede albatros-obsen, og der var styr på fuglen indtil ca. 16.30, da den havde bevæget sig en smule mod vest. Men derefter kunne vi ikke genfinde den frem til i hvet fald 17.15. Om den havde lagt sig på vandet eller fortsat, står hen i det uvisse.\nSelvom dagens fugl sås på stor afstand og under helt andre omstændigheder end fuglen på Grenen 26. maj 2014, var det alligevel stort. Endnu en gang viste det sig, at en havfugl kan twitches på Sjællands nordkyst. Det bliver spændende at se, om fuglen kan genfindes på Djursland, i Skagen eller et tredje sted, lige som det var tilfældet med den subadulte sortbrynede albatros, der gæstede Sjællands nordkyst 5-6/10 2017, og som sås på Djursland senere på dagen, 6/10, og i Skagen 8/10. Om årets fugl, der tilsyneladende ikke er aldersbestemt, er den tilbagevendende fugl, der er set i Nordsøen i perioden 2014-2020, er et godt spørgsmål. I perioden 2014 til 2019 sås den hvert år på Helgoland og/eller Sild, men her sås den ikke sidste år. Til gengæld var en adult fugl inde at sidde i en sulekoloni i Yorkshire på den engelske Nordsø-kyst i juli 2020.\nLange ben i mosen\nPublished 19. april 2021\tSet & sket Leave a Comment\nFor en gangs skyld lykkedes det at connecte med en lille flag i Vaserne, da en han fouragerede nær Bistrup-renden ved et besøg 15/4. Videre gik det til Søndersø, hvor halsbåndstroldanden poserede ud for Dalsø Park. Hvad der formentlig er samme fugl, er set hver vinter i søerne nord for København, siden den blev opdaget ved Frederiksdal 30/1 2013. Fuglen var 2K, da den blev opdaget. En google-søgning viser, at den ældste vilde halsbåndstroldand blev 20 år, så der er nok også en chance næste vinter.\nLille flagspætte han, Vaserne, 15/4 2021\nHalsbåndstroldand ad. han, Søndersø, 15/4 2021\nHellebæk aka Tælleprik viste sig fra sin bedste side 18/4, hvor der sås sort glente, hvid stork og kongeørn – sidstnævnte desværre efter jeg havde forladt obsen. Dertil 6 fiskeørne, 13 fjeldvåger og ca. 20 blå kærhøge. Desuden rastede et atlingand-par i en oversvømmelse på markerne. Op til fire fugle har været på lokaliteten siden 2/4, men det er nok for meget at håbe på, at de vil yngle.\nAtlingand han, Hellebæk, 18/4 2021\nAtlingand hun, Hellebæk, 18/4 2021\nHvid stork, Hellebæk, 18/4 2021. Endnu et præmieskud\nEn kort tur i tårnet i vestmosen 19/4 bød på en trækkende hvid stork og en rød glente. Førstnævnte er en længe ventet ny kommuneart. En søgning i DOFbasen viser, at det er tredje fund af hvid stork i mosen i år; de to tidligere er fra 7+10/4. Til gengæld mangler sorthovedet måge stadig på moselisten for 2021, men med hele 8 fugle på Brøndby Strand 18/4, må det snart være tid til et besøg.\nHvid stork, Utterslev Mose, vestmosen, 19/4 2021


JOIN EN CROWD - LONELY PLANET'S REJSE BLOG - BLOG - 2019\nDeltag i en skare - 's rejse blog\nI dag har vi lanceret et nyt beta grupper værktøj, der gør det muligt for folk med fælles rejseinteresser at samles på ét sted, tilslutte og starte en samtale.\nDenne første version af grupper giver deltagerne mulighed for at sende meddelelser, dele fotos og kommentere begge dele. Det giver også rejsende mulighed for at tilføje nyttige applikationer til deres gruppe, såsom en læseliste eller rejseprogramgenerator. Vi inviterer udviklerfællesskabet til at skabe kølige og nyttige applikationer til dig, og hvis du selv er udvikler, se hvad du kan komme med!\nGrupper er et beta-produkt, så der er stadig ting, der måske ikke fungerer helt rigtigt, og der er helt sikkert ting, vi vil tilføje, at vi endnu ikke har fået.\nDin feedback er vigtig, da vi vokser og udvikler denne funktion, så vi opfordrer dig til at videresende enhver feedback, du har omkring fejl, brugeroplevelse, ideer og forslag til forbedringer (vi har meget, vi gerne vil gøre, men vi vil gerne sørg for, at vi skaber ting, du vil bruge).\nDu kan deltage i denne tilbagemeldingsgruppe, poste på Check in med Lonely Planet filial på Thorn Tree, eller send en mail til\nKom ind og få et spil: www.lonelyplanet.com/groups\nDu vil også bemærke nogle grundlæggende forbedringer af dine profiler, der er rullet ud i dag - du kan nu tilføje en personlig avatar, mere information om dig selv, og du har starten på en aktivitetsstrøm, så andre kan se, hvad du har været på omkring lonelyplanet .com.\nVi glæder os til dine indtryk og ideer.\nDeltag i en skare - 's rejse blog © Anbefalet: 2016 - Juni 2019


DM i Vildtmad bringer vildtet tilbage på middagsbordet - Danmarks Jægerforbund\n/DM i Vildtmad bringer vildtet tilbage på middagsbordet\nOffentliggjort den: 22. oktober 2019\nDet Grønne Museum kommer til at summe af liv, når Foreningen Vildt Gastronomi kårer Danmarks bedste retter og produkter med vildt den 3. november ved DM i Vildtmad 2019. Som medlem af Danmarks Jægerforbund kommer du gratis ind.\nVildt er naturligt. Det er sundt. Og det er lokalt. Men det er også en overset råvare, som blev glemt, da husmødrene kom på arbejdsmarkedet, og mad skulle være nemt og bekvemt. Derfor inviterer Foreningen Vildt Gastronomi til DM i Vildtmad 2019 den 3. november på Det Grønne Museum ved Auning, Djursland.\n”Vildt er blevet en demokratisk råvare, som ikke længere tilhører overklassen. I dag har omkring 200.000 jægere mulighed for at høste af naturens overskud – både på land og til vands – og vi har brug for at danskerne får deres øjne op for hvor delikat og lækker en råvare, vildtkød er,” fortæller Bettina Buhl, museumsinspektør med ansvar for mad og måltidets kulturhistorie ved Det Grønne Museum.\nDM i Vildtmad har til formål at sætte fokus på vildt som spise og vise, hvordan vildtkød både kan bruges på det højeste gastronomiske niveau, og hvordan det kan laves til hverdagsmad som pølser eller færdigretter.\nEn dag fyldt med mad, jagt og natur\nDM i Vildtmad består af to konkurrencer, der begge har vildt som omdrejningspunkt: Årets Vildtret og Årets Vildtprodukter. Årets Vildtret er en klassisk kokkedyst, hvor landets dygtigste kokke konkurrerer om at skabe Danmarks bedste ret med vildt, som lokale jægere har nedlagt op til konkurrencen. Årets Vildtprodukter er en produktkonkurrence, hvor fødevareproducenter fra hele landet indsender produkter i håb om at få tildelt titlen som Danmarks bedste produkt med vildt. På dagen vil gæsterne både have mulighed for at se kokkene trylle i køkkenerne samt at smage på produkterne med vildt.\nUdover at følge med i kokkenes arbejde og smage på vildtprodukterne kan de besøgende på dagen se frem til at prøve en masse spændende mad-, jagt- og naturaktiviteter. Aktiviteterne inkluderer blandt andet opvisninger med dygtige jagthunde, madlavning og smagsprøver i museets historiske køkkener, mulighed for at lave sin egen pil til bueskydning og guidede rundvisninger i museets faste udstillinger samt deres særudstillinger.\nSom medlem af Danmarks Jægerforbund får du gratis adgang til museet på dagen - medbring blot dit medlemskort og vis det i indgangen. Alle børn og unge under 18 år kommer også gratis ind.\nDu kan læse mere om arrangementet på dmivildtmad.dk


1 Sygeplejerskeuddannelsen i VIA Klinisk studieplan 4. semester Medicinsk Dagafsnit og Ambulatorium Gl. Landevej Herning\n2 1 Klinisk uddannelsesplan Den kliniske studieplan giver dig en præsentation af det kliniske uddannelsessted, dine læringsmuligheder, og bidrager til afstemning af gensidige krav og forventninger til den kliniske uddannelse. Det kliniske uddannelsessted udarbejder en studieplan pr. afdeling/område. 2 Organisatoriske forhold Organisatorisk placering Velkommen som sygeplejestuderende i Medicinsk Dagafsnit og Ambulatorium på Regionshospitalet Herning. Medicinsk Dagafsnit og Ambulatorium er en del af medicinsk afdeling og hører under Hospitalsenheden Vest, Region Midtjylland. Medicinsk Afdeling er fordelt på 2 matrikler - Herning og Holstebro. Medicinsk afdeling i Herning består af medicinsk sengeafdeling (MSA), Medicinsk Dagafsnit og Medicinsk ambulatorium. Afsnittene modtager patienter fra hele den vestlige del af Region Midt. Under Medicinsk Dagafsnit og Ambulatorium hører specialerne: Gastroentologi Infektionsmedicin Diabetes- og stofskiftesygdomme Almen medicin Diagnostisk enhed (en del af Dagafsnittet) Medicinsk Dag Afsnit og Ambulatorium består af en afdelingssygeplejerske, 18 sygeplejersker, 14 overlæger, 6 sekretærer, og 2 serviceassistenter. 2/8\n3 I Medicinsk Dag Afsnit og Ambulatorium arbejder vi ud fra vores værdisæt Høj faglighed Patientinddragelse respekt Hvis du vil have mere information om afdelingerne 3 Sygeplejefaglige forhold Patient-borger kategorier Medicinsk dagafsnit og ambulatorium modtager patienter med medicinske sygdomme inden for specialerne gastroenterologi, infektionsmedicinsk, diabetes- og stofskifte og almen medicin. Vi modtager voksne patienter i alle aldersgrupper. De hyppigst forekommende årsager til, at patienter undersøges og behandles i Medicinsk Dagafsnit og Ambulatorium er: Morbus Crohn Colitis Ulcerosa Irritabel tarm Levercirrose Autoimmun hepatit Hepatitis B + C HIV Tropesygdomme Infektion Hæmokromatose Cancerudredning Diabetes 3/8\n4 Typiske kliniske sygeplejefaglige problemstillinger Dette semester fokuserer primært på situationsbestemt kommunikation, vejledning og undervisning i samspil med patienter, pårørende og fagprofessionelle. Der arbejdes med patienters oplevelser herunder social ulighed og kulturelle forskelle, samt med juridiske rammer og etiske dilemmaer. Der er fokus på sygeplejefaglige interventioner til at bevare og styrke mental sundhed. Du kommer desuden til at arbejde med klinisk lederskab, klinisk beslutningstagen og samarbejde på tværs af professioner, sektorer, organisationer og institutioner. Sygeplejen i Medicinsk Ambulatorium er kendetegnet ved, at sygeplejersken oftest har et kortvarigt møde med patienten. Sygeplejersken har derfor begrænset tid til at afdække patientens og pårørendes forventninger, ønsker og behov, opbygge en relation, samt formidle information og hurtig vurdering og prioritering af de sygeplejemæssige opgaver. Sygeplejen i korte forløb kræver, at sygeplejersken er i stand til at aktivere alle sanser i mødet med patienten. De korte patientforløb betinger desuden en målrettet og situationsbestemt kommunikation. Hos os i Medicinsk Ambulatorium, vil du særligt have fokus på at arbejde med situationsbestemt kommunikation, vejledning og undervisning i relation til nedenstående kliniske problemstillinger ift.: Korttidssygepleje til patienter i alderen 18 -? år med problematik indenfor vores speciale medicinske sygdomme. Modtagelse og forberedelse af patienter fx. til sigmodeoskopi. Relationsdannelse Inddragelse af patienten og dennes pårørende ved brug af sundhedspædagogik. Mestring af livssituation relateret til akut og kronisk sygdom. Didaktiske overvejelser i forbindelse med vejledning, undervisning og formidling til patient og pårørende. Nedsat egenomsorgskapacitet indenfor den grundlæggende og mere specifikke pleje. Etiske og juridiske aspekter. 4/8\n5 Mestring af livsstilsændringer i form af omlægning af kost, rygestop, motion og alkohol (KRAM) evt. med inddragelse af de pårørende. At understøtte mental sundhed ved akut og kronisk sygdom. Kommunikation til patienter med livstruende sygdom. Medicinadministrering, herunder indikation, dispensering, farmakokinetik, tilsigtet virkning, bivirkninger, interaktioner og kontraindikationer. Desuden oplæring af patienter i fx injektionsteknik ved biologisk behandling. Observere medicinens evt. bivirkninger eller komplikationer mm. Kommunikation til patienter med anden social, religiøs eller kulturel baggrund end dansk. Problemstillinger kræver tværprofessionel og/eller tværsektorielt samarbejde Uddannelse af patienter i deres sygdom under besøg i ambulatoriet samt i forbindelse med patientskole (forår og efterår). Udfordringer ved kommunikation med tolk via telefon eller videotolk. Anvende sygeplejefaglige interventioner i akutte situationer. Metoder i klinisk praksis I Medicinsk Dag Afsnit og Ambulatorium arbejdes der så vidt muligt med kontaktlæge - og sygeplejerske ordning. Vi bruger sygeplejeprocessen, som metode til at observere og identificere patientens problematikker, behov, opstille mål, udføre, evaluere og dokumentere den enkeltes forløb. Vidensdeling- og udvikling i form af tværfaglig undervisning og refleksion. Vi har hvert kvartal refleksion i sygeplejegruppen. Der arbejdes ud fra det sygeplejefaglige skøn. Målinger (blodtryk, puls, urinstix og vægt). Derudover bruges der SCCAI score (Simple clinical colitis activity index) og SHS (Short health scale) til IBD patienter. 5/8\n6 4 Uddannelsesmæssige forhold Lærings- og uddannelsestilbud i det kliniske uddannelsesforløb Den første dag modtages og introduceres den studerende af klinisk vejleder. Klinisk vejleder og den studerende udarbejder i samarbejde arbejdsplan og er fælles ansvarlig om at tilrettelægge og justere den kliniske periode ud fra læringsbehov. Den studerendes mødetider vil fremgå af mødeplanen. Planlægnings- og evalueringssamtaler Indledende planlægningsmøde mellem den kliniske vejleder og den studerende inden for de første to uger med gensidig forventningsafklaring og drøftelse af den individuelle kliniske studieplan. Fælles elektronisk evalueringsskema præsenteres for den studerende. Ugentlige planlægnings- og evalueringssamtaler mellem den kliniske vejleder og den studerende med ajourføring af den individuelle kliniske studieplan i Praktikportalen. I Medicinsk Dagafsnit og Ambulatorium vil dette ske løbende. Ved afslutning af det kliniske forløb afvikles afsluttende evalueringssamtale mellem den kliniske vejleder og den studerende. Den studerende medbringer et print af det udfyldte evalueringsskema. I Medicinsk Dagafsnit og Ambulatorium samarbejder afsnittets personale tæt med vejleder. Alle sygeplejersker i afsnittet kan varetage den daglige vejledning. Der vil være en klinisk vejleder tilknyttet den enkelte studerende i den kliniske periode, som udover vejleder rollen (6 timer pr studerende pr uge) også indgår i den daglige normering. Den studerende bliver tilknyttet både Medicinsk Dagafsnit og Medicinsk Ambulatorium med fokus på gastroentologi under hele praktikken. Vi ønsker at optimere dine læringsmuligheder som studerende. Dette gøres ved, at du som studerende vil følges med forskellige sygeplejersker, samt møde patienter forskellige steder i deres sygdomsforløb. 6/8\n7 Sygeplejerskens rolle i forhold til den daglige vejledning er: Daglig drøftelse og refleksion med den kliniske vejleder eller andre daglige vejledere om plan for sygepleje og evaluering af udført sygepleje. Vejledning i konkrete sygeplejesituationer af den kliniske vejleder eller den daglige vejleder før, under og efter handlinger Mulighed for at indgå i faglige drøftelser i praksisfællesskabet. Deltage i teamets fælles opgaver og rutiner. Samarbejdsrelationer mellem den studerende, den kliniske vejleder og underviser fra sygeplejerskeuddannelsen I daglige læringssituationer kan den studerende få vejledning af såvel den kliniske vejleder som andre daglige vejledere. Den individuelle kliniske studieplan i praktikportalen er et vigtigt samarbejdsredskab og udarbejdes af den studerende i samarbejde med klinisk vejleder og underviser. Studerende, klinisk vejleder og underviser samarbejder om det kliniske forudsætningskrav. Derudover kan underviser deltage i uddannelsesaktiviteter i maximalt en time. Det afgøres lokalt mellem klinisk vejleder, studerende og underviser hvordan det skal foregå. Krav vedrørende klinisk pensum Pensum består af opgivet litteratur fra det kliniske uddannelsessted og den studerendes selvvalgte litteratur. Det samlede pensum er 30 til 50 sider pr. ECTS point. Fra 2-4. semester opgiver det kliniske uddannelsessted 2/3 og den studerende 1/3 af den samlede litteratur. 7/8\n8 Fra semester opgiver det kliniske uddannelsessted 1/3 og den studerende 2/3 af den samlede litteratur. Forudsætningskrav At være studieaktiv i klinikken er en forudsætning for at kunne deltage i semester prøven. At være studieaktiv vil sige, at den studerende: Gennemsnitligt er til stede 30 timer/uge i det kliniske undervisningsforløb og er studieaktiv svarende til gennemsnitligt 40 timer/uge Mødepligten i den kliniske uddannelsesperiode omfatter alle studierelaterede aktiviteter, som planlægges af det kliniske uddannelsessted og kan placeres på alle tidspunkter af døgnet, hvor der er mulighed for vejledning Arbejder i den individuelle studieplan i praktikportalen som godkendes af den kliniske vejleder og kommenteres af underviseren Overholder aftaler beskrevet i den individuelle studieplan Deltager aktivt i sygeplejeopgaver Deltager aktivt og får godkendt kliniske forudsætningskrav af klinisk vejleder og underviser Identificerer og arbejder med egne udviklingsbehov Opgiver selvvalgt litteratur i individuel klinisk studieplan som godkendes af den kliniske vejleder 8/8


Tømrerarbejde★ Kvalitet og kompetent rådgivning i fokus ★\nOm TØMRERMESTER HØISING ApS\n30 26 56 56\nDin tømrer til små som store opgaver\nDøre, vinduer samt glasarbejde.\nHos Tømrermester Høising ApS har vi kompetencerne til at udskifte gamle og montere nye vinduer og døre.\nMange vælger at i øjeblikket at energieffektivisere boligen eller virksomheden ved at få sat nye energirigtige vinduer i. Vi er både i stand til at vejlede dig herom samt udføre arbejdet.\nVi tilbyder også glasarbejde såsom udskiftning af termoruder samt opsætning af diverse typer af glasvægge, uanset hvor du måtte have behov for sådan én. Mange ønsker en læskærm, man stadig kan se igennem på altanen eller terrassen. Vi har god erfaring med denne type opgaver og siger sjældent nej til en opgave, for vores holdning er, at ingen opgave er for lille.\nTrægulve giver robuste, naturlige og behagelige overflader. De skaber rene linjer, ro og rummelighed. Tømrermester Høising ApS ved, at et smukt trægulv giver huset sjæl.\nSkal det være rustikt eller klassisk? Massivt fyrretræsgulv, lamelparket i ask eller skibsplanker i teak? Det er kun fantasien, der sætter grænser.\nSkal det være et køkken i lyse farver? Et harmonisk miks af stramme linjer og detaljer fulde af nostalgi? Uanset hvad du ønsker, forvandler Tømrermester Høising ApS dit køkken efter dine ønsker.\nTømrermester Høising ApS samarbejder med en række af landets bedste køkkenleverandører – se mere i undermenuerne.\n"Nyt tegl tag, efterisolering, gavle\nTop professionelt håndværk. Yderst kompetente tømrer svende og lærling udførte arbejdet hos os. Møder til tiden og overholdt budgettet på tilbuddet. Kan klart anbefales hvis man vil have kvalitet til den rigtige pris. Skulle vi igen have brug for en tømrer, vil vi igen ringe til høising."\nTim Lindholm Nittka\n"Renovering af stuehus i Strammelse\nVi fik Bjarke og hans folk til at renoverer vores hus. Gulve, væge, udvekslinger, døre, vinduer mm. Han kommer når man kalder og så til en fin pris. Den måde hans folk rydder op på er helt i top. Vi anbefaler varmt Høising til andre. Det er klart kun ham vi bruger næste gang."\n"Nyt tag samt kvist\nVi fik undertag og nyt tag og fik bygget en Kvist på. Alt tømrer arbejdet er udført pænt og effektivt. Kvisten er bygget på stedet af tømrerne, super opført uden tegning. Den passer perfekt til huset.."\nKontakt TØMRERMESTER HØISING ApS\nTØMRERMESTER HØISING ApS\nFra vores base på Tåsinge kører vi ud og udfører arbejde i nærområdet, på Fyn samt på Thurø og Langeland. Så står du og mangler kompetente håndværkere, er du mere end velkommen til at kontakte os.\nT: 30 26 56 56\nCopyright © 2022 TØMRERMESTER HØISING ApS\nRing 30 26 56 56


RochestersMovieFest - Mark Hamill hylder Carrie Fisher og Peter Mayhew, da Star Wars Galaxy's Edge åbner - Cinemablend\nVi er stadig flere måneder væk fra den næste major Star warsfilm, men takket være Disneyland er franchisen lige så populær som nogensinde. Den længe ventedeofficielt åbnet i forlystelsesparken i sidste uge og flere medlemmer af Star Wars royalty, herunderog Harrison Ford, var til stede for den officielle dedikation.\nDet er en dejligt billede der ser ud til at være skabt af en fan og delt af Hamill. Det er især perfekt, for mens billederne af Carrie Fisher og Peter Mayhew kunne være Force Ghosts, har de også en slående lighed med Disneyslands blaffende spøgelser, som passer passende i betragtning af placeringen af Galaxy's Edge.\nPeter Mayhew, der lige døde, fik et råb under indvielsesceremonien. En sekvens spillede ud, hvor et rollebesætningsmedlem klædte sig ud, da Chewbacca forsøgte at skyde Millennium Falcon op, kun for at få skibet til at mislykkes. Det var på dette tidspunkt, atankom til ceremonien for at 'hjælpe.' Før Ford gav Falcon et godt hurtigt smæk for at få den til at køre igen, vendte Ford sig til publikum, og kameraet livestreamede begivenheden og sagde 'Peter, denne er til dig.'\nStar Wars: Galaxy's Edge er et bemærkelsesværdigt skridt fremad for franchisen. Det er et fantastisk sted, der virkelig får dig til at føle, at du står i galaksen langt, langt væk. Landet er faktisk en del af Star Wars-kanonen, der eksisterer på et tidspunkt imellem Star Wars: The Last Jediog Rise of Skywalker. Sidenlever stadig på det tidspunkt i tidslinjen, man undrer sig over, om den kommende attraktion, kan omfatte henvisninger til Leia eller Carrie Fisher på en eller anden måde. Vi ved, at de nyere Star Wars-figurer som Rey og Poe Dameron vil blive set, og det ser ud til, at Leia skal have et sted, hvor hun huskes.\nmichael myers uden maske\nMickey Rourkes had til Marvel brænder stadig


sensu - Ergonomic Solutions - TSS Manager\nHar du teknisk forståelse og lyst til ledelse?\nMetalforarbejdning – Produktionsteknolog – Konstruktion\nVores kunde er global markedsleder indenfor design, fremstilling og levering af løsninger til teknologi montering og mobilitetsløsninger. Virksomheden er grundlagt i 1996 og har hovedsæde i England, produktion i Danmark samt salgskontorer i Tyskland, Frankrig, Sverige, Italien og USA. Virksomheden beskæftiger i alt 145 medarbejdere.\nTil at stå i spidsen for afdelingen teknisk salgssupport søges nu en leder.\nSom leder af afdelingen får du ledelsesansvaret for seks engagerede medarbejdere, der arbejder med tilpasninger af standardprodukter og nyudvikling baseret på kunders ønsker og behov. Du får til opgave at understøtte salget og sikre høj kvalitet og tilfredshed i de kundetilpassede løsninger. Du bliver ansvarlig for styringen af produktcyklussen fra ide til tegning og produktion, og du er hermed også ansvarlig for kvalitetssikring af produkterne i praksis.\nDu er uddannet produktionsteknolog eller tilsvarende og har erfaring fra en metalforarbejdende virksomhed eller lignende. Har du erfaring med ledelse er dette en fordel, men det vigtigste er at du har lysten og evnen hertil. Derudover har du har erfaring med brugen af CAD-programmer gerne Solidworks. Da du dagligt kommunikerer med kollegaer fra hele verden, er det vigtigt at du taler og skriver engelsk på højt niveau.\nDu har et dynamisk mind-set og en 'can do' tilgang til opgaveløsning. Du er selvkørende, kreativ og tænker kommercielt, hvilket du blandt andet bruger i din evne til at sortere og prioritere i projekter.\nVores kunde tilbyder en spændende stilling i en ung, dynamisk og international produktionsvirksomhed med mulighed for både faglig og personlig udvikling. Du bliver tilknyttet virksomhedens afdeling i Nørresundby, og det forventes derfor, at du bor i hensigtsmæssig køreafstand hertil.\nKan du genkende dig selv i værdierne og i de krav vi stiller, så send en ansøgning som Word- eller PDF-fil mærket "454-AAA" til job@sensu.dk. For yderligere information om stillingen kan henvendelse rettes til konsulent fra Sensu A/S, Christina Højsholt-Nielsen på tlf. 61 80 90 91.


Hundeslæde og kajak ekspedition m. 1 nat i hytte | Sisimiut - Guide to Greenland : Guide to Greenland\nForside / Se alle tures / Ture i hver by / Ture i Sisimiut / Hundeslæde og kajak ekspedition m. 1 nat i hytte | Sisimiut\nTag på en ekspeditionslignende tur i fodsporene på de første jægere der kom til Grønland. Vi tager kajakken med på hundeslæden og tager ud til jagtområderne ved kanten af havisen. Denne tur er for dem der virkelig vil på eventyr!\nSisimiut er kendt for sit unikke landskab og eventyrlystne folk, og denne tur er ulig enhver anden i Grønland.\nVi starter ud med at køre hundeslæde i 3 timers tid frem til en hytte hvor vi kan komme indenfor og få varmen og spise frokost. Derefter tager vi tørdragter på og kører videre ud på havisen indtil vi når et punkt hvor vi kan sætte kajakkerne i vandet.\nVandet er koldt men tørdragterne holder os varme når vi skal ud og ro under de snedækkede fjelde.\nVi bruger nok omkring 2 timer i vandet, det betyder ikke så meget om du er begynder med en kajak eller ej, guiden skal nok sørge for at du får en ordentlig introduktion til at bruge den. Herefter er det bare at glide gennem det stille Arktiske hav, langt fra andre mennesker, og vi kan måske være heldige at spotte noget dyreliv som sæler eller rensdyr.\nEfter kajakroningen er det på tide at vende tilbage til hytten for at skifte tøj og få varmen igen. Så kan komme lidt ud igen og prøve at fange fisk gennem isen, for der er ikke noget bedre end frisk fisk efter en lang og spændende dag.\nVi tilbringer natten i hytten, der er en petroleumsovn så vi kommer til at have det dejligt varmt. Efter morgenmaden er det på tide at køre hundeslæden hjem til Sisimiut med en masse uforglemmelige oplevelser i baggagen.\nTag på dette vaske ægte Arktiske eventyr og book din tur i dag!\nHundeslædetur, Kajakroning og Isfiskeri\nPræcis som der står i beskrivelsen for ovenfor.\nTilbage til Sisimiut med Hundeslæde\nCa. 3 timer magisk hundeslæderejse tilbage til Sisimiut.\nHundeslædetur til hytten\nNat i en opvarmet hytte\nHundeslædetur tilbage til Sisimiut\nUdstyr der gør at vi kan padle om vinteren\nTuren er for dem der virkeligt er eventyrlystne, da vi kommer til at tilbringe det meste af dagen udenfor i kulden, men det er også et forfriskende eventyr du vil efterlade med uforglemmelige oplevelser.\nDet er et krav at du er i rimelig god form, og selvom hundeslædeture er rimelig afslappende så kan det være ubehageligt for folk med dårlig ryg da det kan blive en lidt bumpet tur imellem.\nVær den første til at anmelde “Hundeslæde og kajak ekspedition m. 1 nat i hytte | Sisimiut” Annuller svar


Ungdomskriminalitetsnævnet mv. - Det Kriminalpræventive råd\nForslag til lov om ændring af straffeloven, retsplejeloven og forskellige andre love (Effektivisering af straffesagskæden og af nævnsprocessen m.v. i Ungdomskriminalitetsnævnet, øget adgang til videregivelse og optagelse af fotos og forbedring af politiets muligheder for efterforskning mv.)\nVed en mail af den 3. marts 2022 har Justitsministeriet anmodet Det Kriminalpræventive Råd (DKR) om eventuelle bemærkninger.\nDKR har tidligere rettet henvendelse til justitsminister Nick Hækkerup vedrørende Ungdomskriminalitetsnævnet (UKN). Her pegede vi på to overordnede anbefalinger:\nMålgruppen bør skæres til, så vi kun rammer de børn og unge, som var den oprindelige intention; nemlig de mest kriminelle børn og unge, som kan forventes at have gavn af et forløb i Ungdomskriminalitetsnævnet.\nAfgørelser om straksreaktioner bør løftes ud af nævnsbehandlingen, så de kan iværksættes hurtigt og være meningsfulde.\nÆndringer i UKN\nUndtagelse af nogle børn og unge fra behandling i UKN\nDKR støtter undtagelsen af børn og unge med nedsat psykisk funktionsevne fra UKN.\nDKR anbefaler imidlertid at skære målgruppen yderligere til. De børn og unge, der har foretaget en handling, som falder inden for ordningens rammer – men som i øvrigt ikke er kriminalitetstruede – falder uden for reformens formål. DKR anbefaler, at der foretages en vurdering af kriminalitetsrisikoen, og at vurderingen baseres på risikofaktorer og beskyttende faktorer. Børn og unge, som ud fra en helhedsvurdering ikke formodes at ville gentage den kriminelle handling, men som handler i affekt i en given situation, bør undtages fra UKN.\nDerudover bør børn på 10-11 år efter DKR’s opfattelse også undtages fra UKN. Børn på 10-11 år befinder sig på et tidligt stadie i deres udvikling, og den formelle form i nævnsbehandlingen er uegnet for et barn, der stadig er umodent og har svært ved at overskue og forstå betydningen af komplekse og formelle sammenhænge.\nØnsker man at sætte virkelig tidligt ind overfor kriminelle unge, anbefaler DKR helhedsorienterede indsatser, der blandt andet medtager børnenes nære omgivelser. Først og fremmest barnets familie. I tilfælde, hvor børn mellem 10-11 år vurderes at være på vej ud i kriminalitet, vil der således være behov for en indsats, der sætter ind i flere af barnets relationer samtidigt (familie, skole, fritid m.v.). Familiebaserede indsatser foreligger der i øvrigt dokumentation for effekten af.\nEn sådan meget mere kompleks social sag bør iværksættes, styres og gennemføres af de kommunale myndigheder, der i øvrigt har den generelle kompetence i forhold til en helhedsorienteret indsats. En placering af barnets sociale sag i UKN flytter behandlingen ud af de sociale myndigheder i en længere periode og skaber en uhensigtsmæssig opdeling af sagen.\nSåfremt man finder, at der på nationalt plan er behov for at have overblik over indsatser i disse sager og deres fremdrift og effekt, kunne man evt. i de meget få sager føre et tæt tilsyn med kommunens sagsbehandling foretaget af en national enhed med dyb indsigt i sociale og kriminalpræventive indsatser. Det kunne evt. også være et samarbejde med en sådan enhed, som kunne placeres i Socialstyrelsen og samarbejde med Justitsministeriets Forskningskontor (kriminologisk faglighed) eller Kriminalforsorgen (Ungetilsynet).\nØget mulighed for at anvende børnesagkyndige i sager vedrørende unge i alderen 15-17 år\nMuligheden for at anvende børnesagkyndige i sager vedrørende unge i alderen 15-17 år udvides i tilfælde, hvor det skønnes særdeles påkrævet. Det forklares, at der ved vurderingen af, om det skønnes påkrævet, vil skulle lægges vægt på, om den unge har nedsat psykisk funktionsevne eller andre psykiske udfordringer, uden at der dog er tale om en sådan svært nedsat psykisk funktionsevne, at den pågældende bør undtages UKN.\nDKR mener, det bør være obligatorisk, at en børnesagkyndig er til stede i sager med børn og unge med nedsat psykisk funktionsevne. Disse kan være svære at aflæse og indkredse, og her vil en børnesagkyndig blandt andet kunne styrke dialogen – hvilket også fremgår at Justitsministeriets overvejelser til forslaget.\nØget brug af straksreaktioner mv.\nDKR skal først og fremmest pege på, at der er et grundlæggende problem ved straksreaktionerne, som ikke løses med dette lovforslag; nemlig sagsbehandlingstiden i nævnet i dag. Der går flere måneder, før en straksreaktion pålægges. Det er for lang tid.\nDerfor anbefaler DKR, at straksreaktionerne løftes ud af nævnsbehandlingen med henblik på at sætte hurtigt og meningsfuldt ind ud fra principperne i ”restorative justice” (genoprettende ret).\nI stedet kan straksreaktioner iværksættes af henholdsvis politiet og kommunen i den forberedende fase. Politiet kan i screeningsfasen vurdere, om konfliktråd er en god ide, og i givet fald sætte det i værk. Kommunen kan i sin sagsbehandling i forbindelse med sin indstilling vurdere, om et konsekvenspædagogisk tiltag eller en genoprettende proces bør sættes i værk. Såfremt sådanne tiltag bliver gennemført, skal det i overensstemmelse med forarbejderne ses som en helhed med et evt. forbedringsforløb. En succesfuld straksreaktion kan evt. tillægges den betydning, at nævnsbehandlingen kan bortfalde.\nAndre fordele ved en justering som den anbefalede er, at barnet vil blive sat i en situation, hvor den pågældende er nødt til at gå mere aktivt ind i at påtage sig ansvaret for sine handlinger overfor de mennesker, det er gået ud over. På den måde mærker de konsekvenserne af deres handlinger og bidrager til at finde en passende måde at gøre skaden god i den helt konkrete situation.\nDer er indtil videre truffet forsvindende få afgørelser om straksreaktioner i UKN. Ifølge Justitsministeriets evaluering af nævnsmøderne er der truffet afgørelse om straksreaktioner i 21 tilfælde ud af 1.035 sager. Alle tilfælde drejer sig om personfarlig kriminalitet og alle straksreaktioner har været en henvisning til konfliktråd.\nSelvom det ikke er mange sager, skal DKR bifalde, at henvisningerne har været til netop konfliktråd. I forbindelse med den kommende udarbejdelse af et katalog over mulige straksreaktioner stiller DKR sig til rådighed.\nØget mulighed for at træffe afgørelser på skriftligt grundlag\nDKR deler Justitsministeriets opfattelse af, at de hidtidige erfaringer med behandlingen af sager i UKN har vist, at nævnsprocessen kan effektiviseres og smidiggøres. Derfor virker det fornuftigt at lade nogle afgørelser blive truffet på skriftligt grundlag – naturligvis med forbehold for at retssikkerheden for den enkelte ikke kompromitteres.\nGenerelt for de initiativer i lovforslaget, som ikke drejer sig om UKN, skal DKR udtrykke betænkelighed ved, at man i vid udstrækning fjerner kontrollen. Det bør være et ufravigeligt princip i en retsstat, at magtudøvelse foregår under kontrol. Det er ligeledes vigtigt, at der er folkelig opbakning til de magtbeføjelser, som blandt andet politiet tildeles.


Merværdi til medlemmerne af Danske Fysioterapeuter | FFW\nMerværdi til medlemmerne af Danske Fysioterapeuter\nEn gennemgribende omlægning af Danske Fysioterapeuters website øger værdien for foreningens 14.000 medlemmer.\nDanske Fysioterapeuter er gået live med deres nye website; et website, der øger værdien og sætter medlemmerne i fokus. Websitet tilbyder blandt andet segmenteret indhold til foreningens medlemmer.\nBrugerne får ved log-in præsenterede forskellige tilbud, artikler og nyheder, baseret på deres status som studerende, offentligt ansat eller klinikejer. Den nye løsning giver på den måde medlemmerne incitament til at logge ind på websitet samtidig med, at det øger sites relevans for den enkelte brugere.\nDet nye set-up er kodet i .NET. FFW stod, i samarbejde med Bitkompagniet, for den tekniske implementering og migrering af data, hvor vores udviklere flyttede over 18 tusinde brugere og 10 tusinde artikler.\nDanske Fysioterapeuters 14.000 medlemmer har i dag adgang til et overskueligt website, som, med ét enkelt log-in, servicerer brugerne med relevant viden.\nWebsitet er udviklet i samarbejde med Sorthvid og Bitkompagniet.


Sådan genkender du en forbudt fascination\naf Hanne Kirkegaard | jul 22, 2019 | angst, angstbehandling, anoreksi, Binge Eating Disorder' (BED), bulimi, depression, familie terapi, familieterapi, hanne kirkegaard blog, kriser, ortoreksi, overspisning, overvægt, par kriser, parforhold, parterapi, Psykologi, psykoterapi aarhus, PTSD, skype rådgivning, skype terapi, slanke, spiseforstyrrelse, spiseforstyrrelser, traumebehandling, traumer, tvangs spisning, tynde mennesker har ingen problemer | 0 Kommentarer\nI mit virke som parterapeut møder jeg ofte mange par, hvor årsagen til deres problemer og behov for parterapi skyldes utroskab eller en af parternes flirt og hemmelige møde med en ny potentiel ”ven”/”veninde”.\nEr din nye ”ven”/”veninde” en person, som du helst vil have for dig selv? Så er det nok fordi, at din fascination eller spirende forelskelse i denne person mest bruges som en bekræftelse og et kick til at forsøde dit eget liv og højne spændingen, som du måske savner sammen med din partner?\nDette kan afføde store problemer i jeres parforhold. 9 ud af 10 par jeg møder i parterapi sessioner kæmper med konflikter og tillidsbrud efter at en af parterne har haft ”noget kørende” bag den andens ryg. I de fleste tilfælde starter al utroskab via en tilfældig kontakt på de sociale medier.\nLad mig gennemgå de 3 oplagte ting, som du bør være opmærksom på, hvis du føler dig lidt for fascineret af en ny bekendt du har mødt fx via de sociale medier FB eller IG, hvor det i dag er let og meget tilgængeligt at ”møde” nye mennesker.\nHer kan en tilfældig chat hurtigt udvikle sig i en retning, som måske ikke er helt ok, hvis du satte dig i din partners sted og synsvinkel?\nVær ærlig overfor dig selv. Er ham eller hende den spændende person du har mødt eller chatter med bare en ven eller er der lidt mere i luften end blot venskabelige udvekslinger/spørgsmål? Har jeres kommunikation ændret sig i en lidt for kærlig retning? Får du lidt ekstra hjertebanken, når du åbner din MSG eller mail indbakke og ser, at der er en besked fra ham/hende, samtidig med at du fortæller dig selv, at det blot er venskab? Så er du måske på vej ud af en selvbedragerisk vej, og bør stoppe op en ekstra gang og overveje om det er ok, det du gør og måden du kommunikerer på lige nu? Det handler ikke om en principiel diskussion om, hvorvidt at det er ok, at have mandlige og kvindelige venner i dit liv. Selvfølgelig skal der være plads til det, blot så længe du ikke har behov for at skjule dit venskab for din partner. Stil dig selv følgende spørgsmål: ”Hvorfor vil jeg lære denne nye person at kende”? ”Hvad vækker det i mig”? ”Venskab”? ”Forelskelse”? Er det bare ”venskab”, så helt fint, men hvis det er mere end det, og du og din partner lever i et monogamt forhold så vær ærlig overfor dig selv, hvis dette nye bekendtskab vækker lidt for mange fascinerende ”sommerfugle” følelser i dig.\nInviter din kæreste/ægtefælle med. Hvis det virkelig blot er en god ny ven/veninde du har mødt, hvorfor så ikke invitere ham/hende med hjem og møde din kæreste/ægtefælle? Han/hun er jo også et dejligt menneske, eftersom det er ham/hende du har valgt at være samme med, så hvorfor ikke mødes alle 3 til en god middag, vin og hyggelig aften? Det er godt for alle par at kende hinandens venner, ik? Virker det forkert? Så tag det signal alvorligt. For hvorfor virker det forkert? Hvad gør det anderledes med dit nye bekendtskab?\nSæt dig i din kærestes/ægtefælles sted. Hvis du og din partner fra starten af og altid har haft en aftale om at leve i et monogamt forhold, så spørg dig selv om den kommunikation du har med din nye ven/veninde ville være ok, hvis det var din partner der gjorde det samme bag din ryg? Hvis din kæreste havde mødt én, som der blev skrevet med dagligt, og mødtes med uden at fortælle dig det? Hvordan ville du have det med det? Hvis svaret er negativt, så lad selv være med at gøre noget bag din partners ryg, som også ville såre dig, hvis det var omvendt. Nogle gange er det nødvendigt at indse, du kan ikke få det hele. Tag et valg. Du er sammen med den du er, så stå ved dit valg og lad være at foretage dig handlinger, der risikerer at du mister den du elsker og har valgt at være sammen med. Du kan ikke både på den ene side love din partner, at I lever i et respektfuldt, ærligt og monogamt forhold og så samtidig bag din partners ryg have en hemmelig flirt kørende dagligt med en 3. person. Utroskab behøver ikke nødvendigvis at være fysisk, men psykologisk utroskab kan være et mindst lige så stort bedrag og være et meget sårende svigt. Din mobiltelefon afslører dig. Hvilket ofte sker – er min erfaring fra psykoterapeutisk praksis, hvor jeg tit hører den ene part sige i parterapien: ”Ja, jeg havde en underlig fornemmelse og så kiggede jeg i min partners telefon og læste dit og dat.. mm. Og blev bekræftet i, at min partner skriver med en anden”. Så stop op og spørg dig selv, har jeg nogle beskeder og chats kørende nu, som jeg ikke ville ønske min kæreste IKKE læste lige nu, så stop kommunikationen og sig farvel og samtidig bevar dit forholds integritet og respekt for din partner.\nNogle gange er mødet med et andet menneske, dette der bekræfter dig i at det forhold du lever i nu ikke opfylder dine behov, således kan det rigtige valg selvfølgelig også være forlade den person, du er i et parforhold med.\nUanset hvad din/jeres situation er. I er velkommen i individuel terapi eller parterapi i min psykoterapeutiske praksis i Aarhus.\nTheraphy in english for couples . READ MORE HERE\nKØB TERAPI KLIPPEKORT: Parterapi og familieterapi (á 90min. varighed) med rabat hele sommeren: Juni og juli måned 2019.\nKlippekortene købes i juni eller juli måned til nedsat pris, men kan bruges i resten af 2019 / udløber dog senest 31-12.2019.\nTILBUD PÅ parterapi eller familieterapi (max. 2 personer) for kun 5000 kr. (spar 2500 kr. i alt, dvs. 500 kr pr. session).


Kåre Quist: Rørt og pavestolt over at vinde TV-GULD-pris | BILLED-BLADET\nLørdag, 16. januar 2021 - af Liz Rørsig\nKåre Quist: Rørt og pavestolt over at vinde TV-GULD-pris\n- Jeg kan ikke blive mere glad og stolt over at vinde prisen som ”Årets mandlige nyhedsvært”, siger Kåre Quist og sender en stor tak til BILLED-BLADET’s læsere.\nKåre Quist blev meget glad og så rørt, da han fik overbragt nyheden om, at han har vundet BILLED-BLADET’s TV-GULD-pris i kategorien ”Årets mandlige nyhedsvært”.\n- Hold nu fast, hvor er jeg glad for den pris. Tænk, at seerne og læserne vælger mig for syvende år i træk, hvilket jeg ikke kan begribe. Jeg kan ikke blive mere glad og stolt, siger TV Avisens vært til BILLED-BLADET.\n- Der er meget, man kan opnå i min tv-branche, men der er ikke noget i min bog, der er et større skulderklap end at vinde TV-GULD-prisen. Det er det største, og sådan har jeg altid haft det, fortæller en meget rørt Kåre Quist.\nEt år vi aldrig glemmer\n- Og så især for dette år, som vi aldrig glemmer, og hvor mit job som nyhedsvært på TV Avisen har givet endnu større mening, ja, så vil jeg gerne sige en ekstra stor tak for prisen til BILLED-BLADET’s læsere, som jeg har et kæmpe blødt punkt for, fastslår DR1-værten Kåre Quist.\nLæs interviewet med Kåre Quist og alle de andre vindere i BILLED-BLADET nr. 3, der er på gaden den 21. januar 2021.


Zildjian K Custom Dark Ride 20'' - Slagtøj - Bækkener anmeldelser på GearFreak\nK Custom Dark Ride 20''\nZildjian 20' Avedis China Boy High\nZildjian 14' New Beat Hihat\nSabian 20' B8Pro Ride\nSabian 18' PRO Chinese\nPaiste 20' Paiste traditionel Light ride\n1. maj 2005 af Mikas\nUtroligt lækkert håndbanket bækken, og det ses! Mærkerne er markante og bækkenet er kanonflot. Jeg tog bækkenet med i min bækkentaske, og sådan plejer det jo at være. Ingen speciel indpakning/manual eller lign. hvilket jo i og for sig også ville være overflødigt.\ncialis discount cialis coupon cialis discount\nLyden sad lige i skabet for mig vedkommende. Det er helt klart ikke et heavy ping ride, men det koger heller ikke rundt og er ustyrligt, det er den gyldne mellemvej. Det kan crashes men det har også et forholdsvis defineret anslag og især klokken er helt fantastisk hvis du vil ha en masse ping frem. Jeg har spillet både jazz, funk, rock og pop på det, og det holder rigtig godt til det hele, det blander sig rigtig lækkert med de andre bækkener og lyder godt både når man slår til og når man spiller meget let på det.\nJeg har ikke haft nogle problemer overhovedet med stabilieten af bækkenet, det er solidt håndværk og jeg satser da på jeg har det mange mange år endnu.\nTestet med ahorn kedler (10, 12, 16), Pearl MMX 14x6,5 snare og et mix af bækkener: Sabian, Paiste og Masterwork.\nCustom Dark rid'et er et lækkert allround bækken og selvom navnet måske antyder lidt at det er tiltænkt det lidt jazzede, så holder det helt sikkert også til mange andre stilarter. Kvaliteten og lyden er i top, og bækkenet "blender" rigtig godt med andre bækkener (også selvom de ikke er af samme mærke eller producent).\n12. marts 2005 af mpj-\nBækkenet er rigtig flot. Meget lyst og de flotte håndhamrede mærker i bækkenet giver det et rigtig flot skær i dæmpet belysning!\nLyden er fantastisk!\nJeg spiller meget jazz og derfor har jeg mange plader med "ønske-bækken-lyden". Alá, Tony Williams, Max Roach, Art Blakey osv.\nSom primært jazzride, er bækkenet virkelig godt.\nJeg købte det fordi vi har to bækkener magen til på min skole, der hhv. er 2 og 5 år ældre, som begge lyder fænomenalt! Derved kunne jeg også fornemme at bækkenet "tørrer lidt ind" jo ældre det er ved at sammenligne med de andre 2.\nOg det er helt sikkert et plus!\nBækkenet har en fin varm, og mørk lyd som blander sig fint med resten af musikken. Det crasher fint hvis man rammer med skulderen af stikken helt på kanten af bækkenet, og det kan også godt koges op ved ekstremt spil. - Ellers ligger det bare i baggrunden og summer!\nDet eneste minus er at bækkenet på ENKELTE visse punkter har en metallisk overtone, især HELT ude ved kanten og ved at crashe det "forkert". En meget lille detalje.\nJeg har ingen grund til at tro at bækkenet skulle have anderledes holdbarhed end andre Zildjian produkter, og bækkenet er selvfølgelig også omfattet af den alm. Zildjian garanti.\nJeg har testet det i 4 timer med en jazz quartet på et Ludwig ´63, sammen med et Anatolian 20" light ride og et 21" Turkish med nitter. Har næsten samme stikanslagslyd som på Anatolian'et, men overgangen mellem ride/crash og andre lyde på bækkenet er LANGT mere flydende.\nDet er ydermere også testet i 5 timer med en trio på et Premier Artist Maple, med et bækken magen til 5 år ældre samt Hihat og Crash fra K og K Custom Serien!\nEt godt bækken, og det er en sikker "arbejdshest" for mange jazztrommeslagere! Bækkenet udvikler sig meget over årene og det er kun i en positiv retning.\nEt varmt, og lækkert bækken der helt sikkert passer fint i jazz sammenhænge, men også gør sig rigtig fedt i funk! Klokken er i hvertfald klar og funky.\nPrøv det, hvis det er muligt! Jeg tror ikke du bliver skuffet!\nVis mig alle Zildjian anmeldelser på GearFreak


Sådan kan tryksager hjælpe dig og din virksomhed | Ecograf gruppen\nHvordan kan tryksager hjælpe dig og din virksomhed?\nDer er ingen tvivl om, at digitale medier er overalt. Problemet er, de ikke giver dine kunder en særlig differentieret brugeroplevelse.\nSom forbrugere er vi udsat for en næsten konstant strøm af nyheder, kampagner og skræddersyede annoncer, da digital markedsføring fortsætter med at vokse hver dag. Men sandheden er, at så skræddersyet som digital markedsføring kan være, er den stadig begrænset af det medium, den forbruges gennem: en flad, teksturfri, temmelig livløs skærm. Digitale kataloger er kunstige, immaterielle og på en måde “uægte”. At sidde med et trykt magasin i dine hænder er dog en helt anden oplevelse.\nDer har aldrig været en tid før, hvor folk har haft et stærkere ønske om at koble af. En undersøgelse blandt over 1000 forbrugere i Storbritannien afslørede, at 47% af dem mente, at de brugte for meget tid på elektroniske enheder, hvor 31% led af “digital overbelastning” (dette tal steg til 58% blandt de 18- til 24- årige). En anden undersøgelse viste, at forbrugere er opmærksomme på (og forurolige over) indvirkningen af digitalt forbrug på sundheden: 53% af over 10.000 deltagere var bekymrede for, at overforbrug af digitale medier kunne skade deres helbred og forårsage øjenbelastning, hovedpine og søvnløshed. Tilføj dertil de iboende fordele ved trykte medier (nedenunder) og det faktum, at 57% af forbrugerne indrømmer at gøre deres bedste for at undgå onlineannoncer.\nEr du nysgerrig endnu?\nMen hvad er egentligt fordelene ved tryksager?\nTryksager er et mere håndgribeligt medium, og de ”tvinger” bogstaveligt talt kunder til fysisk at tage imod dit brand. På et tidspunkt, hvor et uåbnet nyhedsbrev kan slettes med et enkelt klik, kan en tryksag være præcis, hvad din virksomhed trænger til for at øge brandbevidstheden og opbygge din kundes tillid.\nTryk på + og læs mere om tryksagens værdiskabende fordele.\nAutoritet: Tryksager inspirerer tillid\nNår de fleste mennesker bliver overvældede af mere eller mindre relevant digital markedsføring, er der en vis legitimitet, der kommer fra de trykte medier. Tryksager kræver en højere investering fra virksomhedens side, og en tryksag opfattes derfor som mere bevidst og velovervejet end en digital version. Desuden tror de fleste mennesker, at de oplysninger, de finder i trykte magasiner og aviser, er troværdige og nøjagtige. Tryksager tages simpelthen mere alvorligt.\nEn årsag til dette kan være, at vores berøringssans er vores hjernes "sandhedssans". Vi har alle engang mishørt et ord eller blevet narret af vores øjne, men jeg har aldrig hørt nogen sige, at de har ”rørt noget forkert”. På et underbevidst niveau tilføjer taktile indtryk troværdighed.\nVil du blive opfattet som et troværdigt brand? Så kan en veludført markedsføringskampagne på print være præcis det, du har brug for. Med ord fra Olaf Hartmann (MD, Multisense Institut):\n”Digital kommunikation plukker frugten fra brandtillids-træet, men det får ikke træet til at vokse. Print er ideelt til at styrke brandtillids-rødderne”.\nPermanens: Tryksager er holdbare\nKataloger, plakater, foldere og andre trykte medier er fysiske genstande, der kan blive på kontorer og hjem i flere måneder, efter at de er modtaget. Nemlig fordi de bruger plads, kan de forblive på et sofabord i flere dage, hvor de vil være tilgængelige når som helst man vil fortsætte med at læse.\nHvor ofte går du tilbage til et digitalt nyhedsbrev, et indlæg på de sociale medier eller en digital annonce?\nDifferentiering: Tryksager kan bedre afspejle dit unikke brand\nTrykte medier kan manipuleres på måder, som andre medier ikke kan, og giver derfor langt bedre muligheder for at skille sig ud af mængden. Print kan udføres i en lang række materialer, og et hav af specialeffekter og finish kan tilføjes efter tryk. Dette oversættes til utallige unikke kreative muligheder.\nDesuden får du med print mulighed for at have fuld kontrol over typografi, farver, grafik og design uden at skulle bekymre dig om operativsystemer eller browserkonfigurationer.\nMed prægning, metalfolie eller lak, samt ved at vælge en bestemt papirtype kan du formidle et budskab, der passer til dit unikke brand og går langt ud over de trykte ord.\nVil du skille dig ud fra mængden? Bliv kreativ med dine tryksager.\nSanselighed: Tryksager stimulere flere af vores sanser\nHar du nogensinde fanget dig selv, midt i en dagdrøm, imens du ubevidst aede en blød uldtrøje fra hylden i butikken?\nEller følt det uimodståelige behov for at køre fingrene over et bogomslag, og mærke, hvordan de forskellige teksturer føles?\nVi mennesker elsker at røre ved ting. Og jo mere vi kan lide at røre ved et produkt, jo længere vil vi røre ved det, og jo mindre vil vi give det tilbage. Dette er grunden til at berøring øger paratheden til at købe.\nAt læse en tryksag er en oplevelse, der engagerer flere sanser udover dit syn: at føle et tykkere, porøst papir gennem fingrene, lugten af blæk (eller måske en tilføjet duft?), lyden, når man bladrer…\nSignaler, der stimulerer flere sanser, ligesom en tryksag gør, øger hjernens aktivitet, får mere opmærksomhed og er mere tilbøjelige til at blive husket. Hvilket fører os til det næste punkt:\nHuskværdighed: Tryksager kan skabe mere langvarige indtryk\nNår det kommer til tryksager, er det rimeligt at sige, at kun din fantasi sætter grænsen. Se bare på denne kampagne som et glimrende eksempel (hint: det involverer muslingeskaller og vakuumpakning). Hver eneste person, der modtog kampagnen, rapporterede at huske den. Desuden udtrykte flere modtagere deres begejstring for kampagnens idé og kreative design – helt uopfordret.\nMen du behøver heller ikke at gå så lang. Der findes et hav af forskning, der bekræfter, at mennesker lærer og husker budskaber bedre, når de læser en tryksag i stedet for en skærm. Printmedier forbedrer også sandsynligheden for at genkalde detaljer.\nVil du forblive ”top of mind” hos dine kunder og læsere i længere tid? Så skab en huskværdig tryksag med hjælp af de professionelle.\nFokus: Tryksager er bedre til at bevare folks fulde opmærksomhed\nDet er ingen hemmelighed, at den digitale æra har reduceret menneskers koncentrationsevne markant. Med trykte medier er der ingen pop up-vinduer eller notifikationer, der distraherer din multitaskende kunde fra dit grundigt sammensatte indhold. Du får din læsers fulde opmærksomhed og fokus - hvilket garanterer et større engagement og en dybere forståelse af dit brand og budskab.\nEmotionelt indtryk: Tryksager sætter i gang følelsesmæssige reaktioner\nEt forskningsprojekt fra brandingbureauet Millward Brown anvendte fMRI-hjernescanninger for at vise, at papirbaseret markedsføring forårsagede mere følelsesmæssige processer og efterlod et "dybere fodaftryk" i hjernen end digital markedsføring gjorde. Undersøgelsen viste også, at fysiske materialer er mere “virkelige” for hjernen og kan generere mere følelsesmæssigt levende minder.\nJamen… hvorfor betyder det noget? - spørger du så.\nDet gør, fordi følelser giver oplevelsen af et brand eller produkt mere mening og dybde - de hjælper med at skabe et forhold mellem kunden og din virksomhed, hvilket fører til langsigtet engagement.\nBedre kommunikation: Trykte budskaber er lettere at forstå og huske\nUndersøgelser viser, at studerende kan have betydeligt højere læseforståelsesscore for tekster, der læses i tryksager sammenlignet med digitale enheder. Forskning viser også, at læsere af trykte bøger absorberer og husker mere information end læsere af e-bøger, og at det tager 21% mindre hjernearbejde at behandle information på trykte medier sammenlignet med digitale.\nKonklusion: Dine kunder vil forstå dit budskab bedre (og huske mere af det), når de læser det på tryk.\nGladere mennesker: Forbrugere foretrækker at engagere sig i tryk\nDe fleste mennesker er enige om, at læsning på papir giver en mere behagelig oplevelse end at bruge en skærm. En international undersøgelse blandt over 10.000 forbrugere over hele verden viste, at de foretrak at læse den trykte version af bøger (72%), magasiner (72%) og aviser / nyheder (55%) frem for digitale muligheder. Over halvdelen af disse forbrugere (65%) mente også, at de fik en dybere forståelse af nyhedshistorier, når de læste tryk.\nMen det er ikke kun, at forbrugerne synes, at læsning på tryk er skønnere. Mange af dem er også enige i, at de bruger for meget tid på elektroniske enheder (se grafen nedenunder, på engelsk). Flere og flere mennesker leder efter gode grunde til at ”koble af” og lægge deres elektronik væk – og det er i dine hænder at give dem én.\nDiagrammet viser resultaterne fra en international undersøgelse af over 10.700 forbrugere bestilt af Two Sides og udført af uafhængigt forskningsfirma Toluna i juni 2017. Undersøgelsen blev gennemført i ti lande: Australien, Brasilien, Frankrig, Tyskland, Italien, New Zealand, Sydafrika, Spanien, England og USA. Grafen viser det globale gennemsnit.\nNår alt det er sagt, og inden du går ud og sletter alle dine sociale mediekonti, så lad mig sige dette:\nDen bedste ROI (Return of Investment, eller Investeringsafkast) kommer fra kampagner på tværs af forskellige medier.\nIfølge Analytic Partners, ledere inden for analytics consulting, kan det samme mediebudget spredt over flere kanaler øge ROI med op til 35%. Således ligger udfordringen for marketingfolk i at finde den rette balance mellem de forskellige platforme og medier. Det handler derfor ikke om tryksager vs. digitale medier.\nDu bør tænke på digital og tryk som brød og smør: de går sammen. Endnu bedre, tænk på dem som kaffe og mælk og bland dem!\nDu kan gøre dine tryksager mere interaktive ved at tilføje NFC-chips, QR-koder eller personaliserede koder til apps. Eller gør som IKEA i 2018 og gør dem til en graviditetstest – dét vil folk sikkert snakke om.\nNu hvor digital markedsføring bliver mere og mere populær, kan du med fordel gøre brug af de resultater, som tryksager bedst kan hjælpe dig til at opnå. I store linjer:\n- Brand og produkter, der lettere kan huskes og er opdaget som mere pålidelige.\n- Bedre differentiering af dit brand og produkt fra din konkurrents.\n- Øget kundeloyalitet.\n- Glade forbrugere, der nyder deres interaktion med dit materiale og er mere parate til at købe.\n- Dit budskab forstås tydeligere og huskes i længere tid.\n- Øget ROI. Se for eksempel Post Danmarks case.\nViden er magt, og nu har du viden.\nVil du gøre, som mange gør, og anbringe alle dine æg i den digitale kurv? Eller er du klar til at få det bedste af begge verdener?\nInterview med Olaf Hartmann, MD. fra det tyske Multisense Institute for Sensory Marketing – online resource: https://www.printpower.eu/experts/olaf-hartmann/\nCanada Post, TrueImpact (2015). A bias for action – The neuroscience behind the response-driving power of direct mail (online publikation).\nMillward Brown (2009): Using neuroscience to understand the role of direct mail (online publikation).\nCases til inspiration:


Europa-Parlamentet benytter protektion som en metode til at knytte sig til arrangementer, som det ønsker at give moralsk støtte. Hvert år vil Parlamentet optræde som protektor for et begrænset antal arrangementer.\nHvem kan opnå Europa-Parlamentets protektion?\nDer kan gives protektion til arrangementer (konferencer, debatter, seminarer, sommeruniversiteter, prisuddelinger, konkurrencer, festivaler osv.), som bl.a. opfylder følgende betingelser:\nde har en klar europæisk dimension\ntid og sted for afholdelsen er endeligt bekræftet\nde er af begrænset varighed\nde har et ikke-kommercielt formål.\nDer lægges særlig vægt på, i hvilken udstrækning det pågældende arrangement fremhæver Europa-Parlamentets eller Den Europæiske Unions rolle inden for og bidrag til det område, der er tale om.\nDer lægges endvidere særlig vægt på arrangementer, der er organiseret af eller rettet mod unge, eller som vedrører ringere stillede grupper i samfundet.\nProtektion indebærer ingen finansielle forpligtelser for Parlamentet og giver heller ikke ret til at benytte Europa-Parlamentets lokaler.\nFor yderligere oplysninger om betingelserne for at opnå Parlamentets protektion henvises til reglerne nedenfor.\nRegler for Europa-Parlamentets optræden som protektor (pdf)\nHvordan indgives ansøgninger?\nAnsøgninger om protektion sendes til Europa-Parlamentets formand:\nelektronisk ved at benytte onlineansøgningsformularen\nEksempel på onlineansøgningsformularen\nmed post til følgende adresse:\nmed fax til nr.: Bruxelles: +32 (0) 228 46974\nmed fax til nr.: Strasbourg: +33 (0) 3 88 1 74860\nmed fax til nr.: Luxembourg: +352 4300 24842\npr. e-mail: president@ep.europa.eu\nEnhver ansøgning skal indeholde følgende:\nen detaljeret beskrivelse af arrangementet\net detaljeret program for arrangementet med bekræftede datoer og\nAnsøgningerne om protektion kan indgives på ethvert af Den Europæiske Unions officielle sprog.\nErklæring om databeskyttelse: (pdf)\nAnsøgningen skal indsendes senest to måneder inden det planlagte arrangement.\nSvaret fremsendes pr. post eller e-mail.\nHvis der opnås protektion\nModtagere af protektion skal gøre tydeligt opmærksom på Europa-Parlamentets støtte i deres reklame for og øvrige kommunikation vedrørende det pågældende arrangement ved at benytte formuleringen "under protektion af Europa-Parlamentet" samt Parlamentets logo. Bemærk venligst, at der i meddelelser i forbindelse med arrangementet og i oplysninger herom på internettet tydeligt skal sondres mellem Parlamentets rolle som institutionel partner, der yder moralsk støtte, og eventuelle finansielle bistandsydere. Anvendelse af Europa-Parlamentets logo er underlagt særlige betingelser, der er beskrevet nedenfor:\nBetingelser for anvendelse af Europa-Parlamentets logo (pdf)\n"Protektion er en måde, hvorpå Europa-Parlamentet kan tilslutte sig udvalgte arrangementer ved at give sin moralske støtte til ikke-profitskabende formål med en klar EU-dimension. Europa-Parlamentet er den eneste folkevalgte institution i EU, og EU's borgere er direkte repræsenteret på EU-niveau i Europa-Parlamentet, som fastsat i Lissabontraktaten. Protektion er et værdifuldt redskab til at fremme denne forbindelse og bringe Europa-Parlamentet tættere på borgerne. "\nFormanden træffer afgørelse om, hvorvidt Parlamentet kan optræde som protektor for et arrangement.\nEuropa-Parlamentet anbefaler alle organisationer, der er involveret i aktiviteter, der er omfattet af den interinstitutionelle aftale om åbenhedsregistret, til at lade sig registrere i åbenhedsregistret. For yderligere oplysninger kontakt venligst sekretariatet for det fælles åbenhedsregister.


Bomhuset - Charlottenlund, Gastronomi & vin oplevelsesgave - Smartbox\nBomhuset er en hyggelig lille perle med alt, hvad naturen kan byde på. Med adresse på Strandvejen 235 ligger Bomhuset midt i Charlottenlund skov direkte til Øresund og med Charlottenlund Slotspark som nabo. Denne perle danner rammen for en afslappende hyggestund med den gode mad i centrum. I caféens køkken går de meget op i råvarerne og bruger i høj grad økologiske samt biodynamiske produkter til menuen, der tilberedes fra bunden af det kompetente faglærte køkkenteam. Så læg vejen forbi Bomhuset og nyd den smukke udsigt til skoven og vandet – og bliv forkælet efter alle kunstens regler. Du kan bl.a. finde en plads i den overdækkede gårdhave omgivet af den frie natur, hvor du kan sidde hele året rundt.


Farve Toning Semipermanent farve Hjemmefarve Teknikske produkter Beize Afblegning Tilbehør Blegningsbonanza Vis alt i Farve & afblegning\nDisse salgs- og leveringsvilkår er gældende ved handel inden for Danmarks grænser mellem HeadBrands ApS (herefter kaldet sælger) og HeadBrands kunder (herefter kaldet køber). Sælger forbeholder sig retten til at kontrollere købers kreditværdighed inden levering af varen. Købers grunddata registreres i sælgers kunderegister. Samtlige priser er angivet i danske kroner ekskl. moms med forbehold for prisjusteringer.\nPå alle elektroniske maskiner giver vi 12 måneders garanti fra købers indkøbsdato. Fungerer varen ikke korrekt har køber ret til at få den repareret uden beregning, alternativt ombytte mod et tilsvarende produkt. Garantien gælder ikke ved uagtsomhed eller mangelfuld vedligehold af produktet. Såfremt produktet videresælges til slutkonsument gælder dette som indkøbsdato, mod fremvisning af kundekvittering.\nReklamations- og fortrydelsesretten på lagervarer er 20 dage. Dog ydes der ikke nogen reklamations eller fortrydelsesret på fødevarer, herunder gælder alle varer som kan konsumeres. Eventuelle returneringer af produkter skal altid aftales separat med sælger, for hver enkelt tilfælde som giver køber instruktioner til returneringen. Produkter som returneres skal leveres i uskadt stand i sin original emballage og indeholde samtlige dele. Køber er altid ansvarlig for betaling af returfragten.\nVed køb af kundestole, vaskepladser, spejle og receptionsdiske er der ingen fortrydelsesret! Arbejdsborde og arbejdsstole er omfattet af fortrydelsesretten, forudsat at den originale emballage er ubrudt. Du som kunde er ansvarlig for returfragt. Forkert eller beskadiget produkt kan blive annonceret og erstattet under garantien. I sådanne tilfælde skal dette meddeles os inden for 3 dage efter modtagelsen af varen.\nNår du registrerer dig som kunde abonnerer du automatisk på HeadBrands nyhedsbrev. Link for afmeldning findes nederst i nyhedsbrevet.\nAlle ordre over 1000 kr. leveres fragtfrit. Ordre under 500 kr. koster 99 kr. i fragtgebyr. Levering af møbler og interiør vil forsendes efter aftale. I tilfælde af en forsendelse ikke bliver afhentet, bliver du opkrævet fragt, returforsendelsesgebyrer og et administrationsgebyr på 175 DKK. Såfremt intet andet aftales skriftligt, leveres kundens varer af sælger via dennes valgte transportudbyder. Såfremt en vare restnoteres vil den automatisk blive sendt til køber så snart varen er på lager igen. Leveringen af restordren sker da fragtfrit. Gratis forsendelse gælder kun inden for Danmarks grænser, ikke på Færøerne og Grønland eller resten af Europa (gælder også kampagner).\nFølgende betalingsalternativer er tilgængelige for køber:\nForudsat parterne ikke skriftligt bliver enige om andet er løbetiden ved fakturabetaling 20 dage netto for samtlige fakturaer. Et eksternt selskab håndterer ubetalte fakturaer for sælger efter når betalingsfristen er udløbet. Køber debiteres eventuelle udgifter ved for sen betaling.\nHeadBrands accepterer betaling med Dankort, VISA og MasterCard. HeadBrands benytter 3D Secure (Verified by VISA/MasterCard Secure Code) og er ansvarlige for at købet og kort- transaktionen gennemføres sikkerhedsmæssigt korrekt.


Monday Update #48 | Amalie Brohus Monday Update #48 – Amalie Brohus\nHej piger, I lørdagens inspiration skal I møde en pige, som jeg er betaget af. Silke er en utroli\nSå er ny uge igang – men for mig er dagene allerede ved at flyde sammen, jeg har trods alt haft ferie siden torsdag 😉\nMin sidste uges ferie byder på nogle virkelig skønne planer, i hvert fald i følge mig selv. Derefter er sommerens ferie-uger slut for mig – men det er nu også fint. Ligesom Dan Turèll, holder jeg nemlig af hverdagen.\nSkal jeg lave alt og ingenting – og så vidt muligt tage tingene i mit eget tempo. Jeg skal virkelig bare nyde den frihed der kommer med ferie og huske at sætte mig selv først. Det lyder måske egoistisk, men det er jeg ikke den bedste til – som jeg også skrev om i dette indlæg.\nSkal Dennis og jeg til Hamborg. Jeg glæder mig helt vildt – tre nætter, bare ham og jeg. Vi skal bo på et lækkert hotel, spise gode mad, gå på opdagelse i byen og så skal jeg helt sikkert også tvinge ham til at tage en masse Instagram-billeder af mig – særligt dén del er jeg sikker på, at han også glæder sig til.\nSkal jeg til farvel-fest hos min veninde. Hun tager på musikhøjskole og vi skal samles til en hyggelig aften hos hende. Det er ikke en veninde jeg ser så tit, men hun har en dyb plads i mit hjerte – så jeg kommer til at savne hende.\nNyde den danske sommer og huske på alt det gode den har budt mig i år! Den har jo været, og er stadig, helt fantastisk. Jeg skal gå ture på Østerbrogade, drikke uanede mængder iskaffe og have så lidt tøj på som muligt (eller i hvert fald så luftigt som muligt).\nHvor træt jeg er af at være flyskræk. Nu tager vi toget til Hamborg, hvilket er helt fint – men det er jo en begrænsning ikke at turde flyve. Jeg vil virkelig gerne arbejde med det, også for Dennis skyld – men jeg ved ikke rigtigt hvor jeg skal starte. Jeg har prøvet hypnose, men det var ikke for mig. Hvis du har nogen råd, så smid meget gerne en kommentar.\nOm IGTV er godt eller skidt – jeg synes selv formatet er rigtig hyggeligt, men det er ikke så meget jeg selv ser på det, det må jeg jo være ærlig at sige. Hvad synes I?\nHvor hævede mine hænder og fødder bliver i sommervarmen. Jeg er nødt til at skylle mine fødder i koldt vand inden jeg skal sove, fordi de er så hævede.\nHvad I gerne vil læse om herinde. Jeg skriver jo bare om det der falder mig ind og det jeg synes er sjovt, men hvad kan I godt lide? Igen, må I rigtigt gerne smide en kommentar til mig – det ville virkelig hjælpe mig.\nLæs eller genlæs: Mål du skal sætte dig selv\nGod mandag – jeg håber den bliver skønt uanset om du har ferie eller arbejder.\nHej Amalie. Jeg har også angst og virkelig meget flyskræk! Jeg har også prøvet angstdæmpende piller og synes heller ikke de hjælper. Jeg har faktisk overvejet om en sovepille er vejen frem? Så man sover hele flyveturen væk, men ved ikke om jeg tør og om lægen vil give mig det. Men måske det kunne være en løsning.\nUha, den med sovepillen har jeg også overvejet – jeg er bare så bange for det kontroltab af ikke at være ved bevidsthed, men på den anden side kan det jo være en måde at komme gennem det, uden at skulle forholde sig til angsten imens man flyver!\nDet er simpelthen så frusterende ..\nJeg er vild med dine mere personlige indlæg – fx om din kamp mod angst, dit forhold til krop og udseende samt de usikkerheder, du generelt oplever i hverdagen. Synes, det er vigtigt, der bliver sat fokus på, at vi alle går og kæmper med ting – også selvom nogle vil kalde noget af det banalt. Sådan mener jeg dog ikke, man kan se på det, da det 100% afhænger af, hvilke følelser, tingene vækker hos dig/mig/andre ☺\nHvor er du bare sød! Tusind tusind tak, sikke en dejlig kommentar at få med på vejen. Det betyder utroligt meget for mig, at vide at der er nogen i den anden ende, der kan bruge bare lidt af mine skriveriger. TAK! 🙂\nHar også flyskræk, og hvis man har prøvet hypnose eller andre ting som ikke hjælper, så vil jeg anbefale at gå til lægen og få nogle angstdæmpende piller mod flyveangst, som samtidig gør én enorm træt. Hjælper mig\nTak, jeg har før fået piller – synes heller ikke de hjalp (er åbenbart meget besværlig) – men kan være jeg skal tage noget stærkere 😉\nHamborg er SÅ dejlig – god tur!\nTAK! Jeg glæder mig helt vildt 🙂\nHej piger, I lørdagens inspiration skal I møde en pige, som jeg er betaget af. Silke er en utrolig smuk pige, hun er super god til …


Arter Forside Tigerhaj hvor?\nTIGERHAJ (Galeocerdo cuvier)\nDet dårlige billede af en ung Tigerhaj ved Surin Øerne.\nEn haj udbredt i alle varmere have. Den er meget sjælden i thailandske vande. Findes her oftest i dybt køligere vand, hvor storvildtslystfiskere af og til fanger dem. Meget få dykkere har mødt en Tigerhaj i Thailand. I det hele taget haj som ses sjældent.\nJeg selv har været heldig at se Tigerhaj ved 3 lejligheder. Alle gange i Thailand. Første gang var det 2 unge 1,7 meter lange hajer med smukke sorte lodrette striber på siderne. De svømmede side ved side lige over sandbunden på kun 10 meter vand ved Surin Øerne. Jeg lå i overfladen med snorkelgrej på, og begge hajer begyndte at svømme væk, da jeg dykkede ned for at se nærmere på dem.\nJeg ved at billedet, som det lykkedes mig at tage er meget dårligt. Det er det bedste af 3, men det var vigtigt for mig at kunne bevise overfor mine skeptiske kolleger, at det virkelig drejede sig om Tigerhaj. Prøv at se den runde snude og de sorte striber på kroppen. Små kendetegn som dette og svømmemåden er ting, som fortæller en, at her er der noget andet end de sædvanlige Hvidtipper.\n11 måndere senere på nøjagtig samme sted, kom en Tigerhaj på samme størrelse langsomt svømmende nær bunden. Så snart jeg dykkede ned mod den, vendte den om og svømmede hurtigt sin vej.\nI nogle egne af verden kan Tigerhajen være farlig, og den har med sikkerhed dræbt adskillige mennesker.\nTigerhajen lever af fisk, havskildpadder og i virkeligheden alt slags organisk, ja nogle gange uorganisk, materiale.\nStørrelse: max 5,5 m.


DF om Finanslov: For mange skattelettelser og for lidt velfærd | DenOffentlige.dk\nDF vil have markant flere penge til ældre, sygehuse og politi frem for skattelettelser i finansloven.\nFinansminister Kristian Jensen (V) skal indstille sig på at skrue ned for regeringens ønsker om skattelettelser og op for penge til sygehuse, ældre og mere politi, hvis han skal have Dansk Folkeparti om bord i finansloven.\nDansk Folkepartis finansordfører, René Christensen, har onsdag aften haft lejlighed til at orientere sig i regeringens udspil til finanslov, som præsenteres torsdag. Han mener, at vægtningen er skæv.\n- Det har været nogle dyre dage, hvor regeringen har fremlagt forslag om skattelettelser, siger René Christensen med et smil og tilføjer:\n- Det er fair nok, at regeringen melder ud, hvordan de ønsker, at finansloven skal være. Men vi kan nu se, at regeringen har brugt 23 milliarder på skattelettelser, og så er der 500 millioner kroner tilbage om året til velfærd.\n- Det er ikke sådan, finansloven skal se ud efter Dansk Folkepartis opfattelse, siger René Christensen.\nSpørgsmål: Hvordan skal fordelingen være mellem skattelettelser og velfærd?\n- Vi har nogle udfordringer, der skal håndteres. Vi lever længere, vi ønsker at forbedre sundheden ved at afskaffe kravet om, at sygehusene skal effektivisere med to procent om året.\n- Og når vi nu går ind i opgangstider, så vil der blive født flere børn. Derfor vil vi se et pres på daginstitutioner og folkeskoler inden for få år, siger René Christensen.\nDerudover ønsker Dansk Folkeparti også at bruge penge på mere politi og til et løft af forsvaret i forbindelse med det kommende forsvarsforlig.\nDermed er der lagt op til en hård armlægning om fordelingen mellem lavere skat og mere velfærd.\nRegeringen møder op til forhandlingerne med en forhandlingsreserve på 2,5 milliarder kroner. De penge skal både gå til mere politi, en styrket kriminalforsorg og et årligt løft af forsvaret.\nSpørgsmål: Er det nok til at indfri jeres ønsker?\n- Oven i det så skal vi ud og finansiere vores grænsekontrol. Sidste år måtte vi ud og finde 220 millioner kroner for at finansiere det niveau, vi er på nu. Derfor er der behov for at skære i noget af det, som regeringen har fremlagt.\nEt de steder DF vil kigge på, er fremrykningen af de topskattelettelser, som blev aftalt under den tidligere Thorning-regering i 2012.\n- Det er ikke en aftale, som vi er en del af, og nu vil man fremrykke topskattelettelserne. Det kan vi slet ikke lægge stemmer til. Vi er ikke en del af forliget, hvorfor i alverden skulle vi så finde pengene til det?, spørger René Christensen.\nDF vil også forsøge at presse regeringen til at beholde loftet over beskæftigelsesfradraget. Det vil både spare penge og sikre en mere lige fordeling af skattelettelserne, mener DF.\nRegeringen lægger desuden op til at spare et trecifret millionbeløb på DSB. Det kan lade sig gøre via effektiviseringer, mener regeringen, og DF er ikke afvisende.\n- Vi skal selvfølgelig se på, hvilke konsekvenser der er af forslaget. Men hvis man kan drive DSB billigere og fortsat have en god regularitet i forhold til den offentlige transport, så har vi ingen problemer med det, siger DF-ordføreren.\nEmneord: Finanslov 2018, Finanslovforhandlinger, Dansk Folkeparti, Kristian Thulesen Dahl, Rene Christensen, Ny regering, 310817


Kan en energirenovering af huset betale sig?\nDet er ikke kun bilen og det mad vi spiser, som kan have en negativ effekt på klimaet. Også boligen, som vi bor i, udleder CO2, og der er stor forskel på, hvor energivenlige boligerne i Danmark er.\nEn energirenovering af hus kan ikke alene nedsætte din boligs klimaaftryk, men også gøre din varmeregning billigere og øge salgsværdien af dit hus. Det er endda muligt at få tilskud til at foretage en energirenovering af huse. I det hele taget er der ikke mange ulemper ved at give boligen en grøn make-over.\nHer i artiklen ser vi lidt nærmere på fordelene, og hvornår energirenovering kan betale sig fra et økonomisk perspektiv. Du kan også læse om, hvilke energiforbedringer du med fordel kan kaste dig over først.\nDe største fordele ved energirenovering af huset\n1. Få en klimavenlig bolig\nIdéen med en energirenovering er at minimere energispild i huset. Når din bolig bruger mindre energi til f.eks. opvarmning, så udleder huset mindre CO2, og det har en positiv effekt på klimaet.\nEn energirenovering gør din bolig tæt, og du vil opleve, at dit indeklima bliver bedre, når fugt og kulde ikke kan snige sig ind i sprækker eller dårligt isolerede dele af bygningen.\n3. Din bolig bliver mere værd\nDin boligs energimærke – altså vurderingen af dens energivenlighed – har stor betydning for den samlede værdi af huset.\nJo bedre husets energimærke er, jo mere stiger boligen i værdi. Energirenovering kan hjælpe med at give boligen et bedre energimærke, og på den måde kan en investering i energirenovering faktisk betale sig selv hjem – og i nogle tilfælde mere til.\nHvornår kan energirenovering betale sig?\nI udgangspunktet er der mere at vinde på energirenovering, jo dårligere et energimærke din nuværende bolig har. Har din bolig f.eks. energimærke G og forbedres to klasser til energimærke E, så kan du forvente et afkast på ca. 113.000 kr. i forbindelse med energirenoveringen.\nSom en tommelfingerregel kan du regne med, at du kan tjene ca. 50.000 kr. for hver energimærkeklasse, din bolig rykker op.\nHerfra er det frem med regnemaskinen, så du kan regne på, hvor meget forskellige former for energiforbedringer vil koste kontra det, du kan forvente at få i afkast for energirenoveringen.\nDu kan eventuelt samarbejde med en energirådgiver, som kan hjælpe med at identificere de områder af boligen, som kan give den største effekt på varmeregningen og boligens energimærke. Det kan f.eks. være en bedre og mere moderne isolering af boligens vinduer.\nDer er nok at tage fat i, når man taler om energiforbedringer af huset. Vinduer, hulmurisolering og isolering af luft er blandt de mest populære, men også små ting som isolering af varme- og varmtvandsrør kan gøre en forskel.\nDa du købte din bolig fulgte der formentlig en energirapport med, hvor du kan læse mere om boligens energimærke. Her kan der være eksempler på de dele af boligen, som kan have særligt gavn af en energirenovering, og det er et oplagt sted at starte.\nDen såkaldte klimaskærm – altså det, der adskiller ude fra inde – f.eks. ydervægge, døre og vinduer er for mange det bedste sted at starte. Typisk forsvinder op til 29 procent af varmen fra et hus ud gennem væggene, mens 15 procent forsvinder gennem taget og vinduerne.\nHvis dit hus er mere end 20 år gammelt, er det ret sandsynligt, at der vil være meget at hente på energifronten ved at starte med at tage et kritisk blik på klimaskærmen.\nDe seneste år har der været særligt fokus på at udvikle teknologi og materialer, som kan isolere de områder af boligen bedre, og det behøver ikke koste en formue at efterisolere f.eks. vinduerne i huset.\nKan jeg selv energiforbedre noget i huset?\nEn del af energirenoveringsarbejdet kræver hjælp udefra af professionelle. Men der er også meget, som du selv kan gøre for at sænke dit energiforbrug. Det kan f.eks. være:\nHusk at slukke helt for elektriske apparater, når du ikke bruger dem. Det gælder også dit wifi-modem og elektriske apparater med en standby funktion.\nVælg hvidevarer og andre elektriske apparater med det bedste energimærke. Det sparer dig også penge i det lange løb.\nLuft ud med omtanke. I vintermånederne forsvinder varmen utroligt hurtigt, så det er en god idé ikke at lufte mere ud end højst nødvendigt.\nHvis du selv er håndværker eller på anden måde har erfaring med energirenovering, kan du selvfølgelig også selv kaste dig over mere krævende opgaver som efterisolering af vinduer eller døre.